Kripto tržišta nastavljaju sa slanjem pomešanih signala, ali su uspela da sačuvaju stečenu dobit, prema podacima sa Coin360 od 6. jula. Od prvih deset kriptovaluta sa Coinmarketcap-a sve osim jedne su imale manje fluktuacije u prethodnih 24h.\nBitkoin (BTC) se bori na nivou od 6.600 dolara, trgovao se na nivou od 6.650 dolara u vreme pisanja teksta, što je rast od 1% u 24h periodu. Bitkoin se održao na nivou koji je dostigao još 30. juna i solidno se trguje na nivou od 6.300-6.400 dolara. Robert Slajmer iz Fundstrat-a je naveo da je ovo potrebno BTC-u kako bi preokrenuo postojeći trend pada.\nGrafikon cena bitkoina (BTC). Izvor: Cointelegraph indeks cene bitkoina\nVodeći altkoin itirijum (ETH) je u proteklih 24h porastao za dva procenata i trgovao se na nivou od 470 dolara u vreme pisanja teksta. ETH se održao na nivou koji je dostigao tokom tržišnog uspona 30. juna, kada je skočio sa nivoa od 400 dolara.\nGrafikon cene itirijuma (ETH)\nUkupna tržišna kapitalizacija svih kriptovaluta iznosi oko 269 milijardi dolara, a pre dva dana je iznosila 273 milijardi dolara.\nOd prvih dvadeset novčića na Coinmarketcap-u, NEO (NEO) i IOTA (MIOTA) su doživele najveće gubitke u prethodnih 24 sata.\nNEO, koji je juče zabeležio značajan rast od 8%, pao je za oko7% i trgovao se na nivou od 37,54 dolara. Pored ovog pada, novčić je doživeo velikih 33,5% rasta u prethodnoj nedelji. 4. jula NEO mreža je najavila početak decentralizacije glavne mreže (mainnet).\nMIOTA je zabeležila pad od 7% u 24h periodu, trgujući na nivou od 1,06 dolara u vreme pisanja teksta. Ipak, u prethodnoj nedelji je zabeležila ukupan rast od 17%.\nKada je reč o najboljim rezultatima, tezos (XTZ) je najviše porastao u prethodnih 24h. Skočio je za 9% i trgovao se na nivou od 1,81 dolara u vreme pisanja teksta. Cointelegraph je nedavno pisao o ovom kontraverznom projektu, koji je uspeo da prikupi rekordnih 232 miliona dolara u inicijalnoj ponudi novčića (ICO).\nItirijum klasik (ETC) je zabeležio značajan rast od 8% u periodu od 24h, i trgovao se na nivou od 18,27 dolara.\nTom Li iz Fundstrata je 5. jula ponovio svoja predviđanja iz januara da bi bitkoin mogao do kraja 2018. da vredi između 22.000-25.000 dolara, na osnovu pretpostavljenih troškova rudarenja na kraju godine.


Beta\t 14. juna 2016. 08:55\nIzložba “Lutke Japana” biće otvorena sutra u Muzeju primenjene umetnosti u Beogradu.\nNa izložbi će biti predstavljeno 80 eksponata, medju kojima su lutke za devojčice i dečake “Hina” i “Gogacu”, lutke inspirisane japanskom tradicionalnim umetničkim formama “Bunraku” i “No” i drvena lutka “Kokeši”.\n“Japan uživa u bogatoj kulturi lutaka, gde svaka lutka ima svoje značenje i namenu duboko povezanu sa svakodnevnim životom. One nisu samo dečije igračke, već prava umetnička dela vredna divljenja. Ono što karakteriše japanske lutke jeste spokoj kojim odišu njihova lica. Ova izložba predstavlja fine primere raznovrsnosti lutaka, i iskreno se nadamo da će njihova krhka lepota naći put do vaših srca”, navodi se u saopštenju ambasade Japana.


Javno komunalno preduzeće ''Zrenjaninska objedinjena naplata'' Zrenjanin je osnovano 17.oktobra 2014. godine. Sa radom je otpočelo 1. januara 2016. godine.\nSkupština grada Zrenjanina je dana 27. februara 2015. godine donela Odluku o objedinjenoj naplati komunalnih i drugih usluga, kojom je poslove objedinjene naplate poverila Javnom komunalnom preduzeću ''Zrenjaninska objedinjena naplata'' Zrenjanin, a do tada ove poslove je obavljalo Javno preduzeće ''Direkcija za izgradnju i uređenje grada Zrenjanin''.\nCilj ovakve odluke je pojednostavljenje procedura građanima grada Zrenjanina jer im je omogućeno da jednim računom, na jednom mestu, izmire svoje obaveze prema komunalnom sistemu grada i jednim dolaskom izvrše promene podataka vezano za isti. Sledeći, ne manje važan cilj, je racionalnost i ekonomičnost naplate komunalnih usluga na teritoriji grada Zrenjanina.\nInicijativa za uvođenje Sistema objedinjene naplate kao standarda, kojim se vrši naplata komunalnih i drugih usluga na teritoriji grada Zrenjanina, proistekla je iz želje i potrebe za modernizacijom i približavanjem grada Zrenjanina evropskim standardima. Izuzetan značaj u tome je da se način naplate komunalnih usluga izvrši na najefikasniji i najjeftiniji mogući način, kako taj postupak ne bi, sa jedne strane, ugrožavao minimalni nivo prihoda davalaca usluga-komunalnih preduzeća, a sa druge, da se ne bi na drugi način odlivala prikupljena sredstva. U tom smislu je pouzdano, efikasno i jeftino funkcionisanje informacionih sistema javnih komunalnih preduzeća od izuzetnog značaja za obezbeđenje višeg nivoa stabilnih prihoda i smanjenje troškova naplate, uz povećanje kvaliteta pruženih usluga i isporučenih proizvoda.\nTrenutna situacija ukazuje na to da cene komunalnih usluga ne predstavljaju tržišnu, već socijalnu kategoriju, a njihov nivo u najboljem slučaju obezbeđuje prostu reprodukciju u komunalnim delatnostima.\nGrađani na jednom mestu mogu da plate sve komunalne usluge sa jednim računom i samim tim smanje vreme potrebno za čekanje na šalterima naplate. Ovakav način naplate dovodi do smanjenja zahteva za povećanjem cena usluga javnih preduzeća koja su obuhvaćena objedinjenom naplatom. Sistem objedinjene naplate (SON) kao originalno rešenje informacione tehnologije, prikupljanja i obrade podataka, u cilju efikasne i jeftinije naplate komunalnih usluga i proizvoda, na jedinstven način rešava ovaj problem.\nZvanična web prezentacija grada Zrenjanina\nZvanična web prezentacija JP "Čistoća i zelenilo" Zrenjanin\nZvanična web prezentacija JP "Vodovod i kanalizacija" Zrenjanin\nZvanična web prezentacija "Uniqa osiguranje"\nZvanična web prezentacija "Dunav osiguranje" Zrenjanin\nZvanična web prezentacija "DDOR osiguranje"


Jordan: Novinar uhapšen zbog teksta o vakcinisanju visokih zvaničnika - BIGportal.ba\nJordan: Novinar uhapšen zbog teksta o vakcinisanju visokih zvaničnika\n26 Decembra, 2020 26 Decembra, 2020 077\nU Jordanu je uhapšen novinar zbog teksta u kojem navodi da je vakcina protiv korona virusa stigla u zemlju i da su je zvaničnici već primili.\nIako su zvanične potvrde da vakcina stiže najranije krajem januara, piše na osnovu izvora iz pravosudnih instucija te zemlje, britanski Gardijan.\n“Državni tužilac je naložio u četvrtak hapšenje novinara Džamala Hadada, urednika novinskog portala ”Al-Wakaai”, zbog pisanja da su vladini službenici vakcinisani protiv korona virusa”, rekao je izvor koji je želeo da ostane anoniman.\nOn je naveo i da je Hadad optužen za „ugrožavanje javne bezbednosti i izazivanje pobune i javnog nereda“ i trebalo bi da bude zadržan 15 dana dok čeka suđenje.\n“Al-Wakaai“ je u utorak objavio članak pod naslovom „A šta je sa ljudima? Da li je Fajzer vakcina stigla u tajnosti i da li su visoki zvaničnici jordanske vlade vakcinisani?”\nJordan je sredinom decembra objavio da je odobrio hitnu upotrebu vakcine protiv korona virusa Fajzer i Biontek, a zvaničnik ministarstva zdravlja rekao je u sredu da će vakcina stići krajem januara ili početkom februara.\nPucnjava u Berlinu povezana sa organizovanim kriminalom


Obnova, sanacija, Negotin :: Daibau.rs\nOBNOVA, SANACIJA, NEGOTIN\nTražite dobrog majstora za obnovu, sanaciju? Skupili smo i proverili majstore za obnovu, sanaciju koji rade u mestu Negotin i okolini. Pošaljite potražnju i zainteresovani majstori za obnovu, sanaciju će vas kontaktirati za pregled, predračun i ponude.\tDobar majstor za obnovu, sanaciju Negotin, koji može da uradi:sanacija starijeg stana, izvođač za adaptacije, i ostale povezane poslove će se sigurno naći i za vas.\tViše\nDonji milanovac, SANACIJA\nPreduzeće TREM + je osnovano 2012. godine u Donjem Milanovcu i od tada uspešno poslujemo u Borskom okrugu i Gradu Beogradu na području građevinarstva. Naše preduzeće je sposobno da izvrši i manje i ve...\n✓ OBNOVA\t, Donji milanovac


HET važan subjekat za cijelu Republiku Srpsku | ENERGETIKArs.com\nNalazite se na Home » Energetika » HET važan subjekat za cijelu Republiku Srpsku\nHET važan subjekat za cijelu Republiku Srpsku\nObjavljeno: 14:01, 25. Marta 2018.\nTREBINJE, Predsjednik Republike Srpske Milorad Dodik rekao je danas u Trebinju da su “Hidroelektrane na Trebišnjici” /HET/ veoma važan subjekat za cijelu Republiku Srpsku koji 50 godina uspješno radi i doprinosi cjelokupnom njenom razvoju.\nPrisustvujući obilježavanju 50 godina rada Hidroelektrane “Trebinje jedan”, Dodik je istakao da postoje sve pretpostavke da i narednih 50 godina ona radi uspješno na dobrobit i regije i Srpske.\n“Investicije koje HET finansira govore o dobroj perspektivi i sigurnoj budućnosti kompanije, Republike Srpske i grada Trebinja”, rekao je Dodik.\nOn je podsjetio i na veoma značajan projekat koji se gradi u Hercegovini – “Gornje horizonte”, ističući da je agilno rukovodsto HET-a zajedno sa “Elektroprivredom” i vlastima Republike Srpske realizovalo neke od radova i da se stvaraju uslovi da se izabere partner koji bi mogao da pomogne u daljoj izgradnji.\n“Ono što je definitivno naša odluka je da to ostaje u vlasništvu Republike Srpske, jer nismo spremni da dijelimo ni vlasništvo ni suvlasništvo na pitanjima hidroelektrana sa bilo kim. To treba da ostane trajno vlasništvo Republike i da predamo upravljanje budućim generacijama koje dolaze”, istakao je Dodik.\nPredsjednik Srpske je naglasio da su u toku pregovori sa dvije moguće kompanije koje su spremne da pomognu u finasiranju, izvođenju i završetku radova na ovom kapitalnom projektu.\n“Projekat izgradnje Hidroelektrane `Dabar` smo postavili na put sa koga nema povratka do izgradnje”, poručio je Dodik.\nObilježavanju značajnog jubileja prisustvuje i veliki broj gostiju iz cijele Republike Srpske i poslovni partneri iz regiona. Srna\nTags: het,investiranje,republika srpska,vaznost


Tip dana: Brest – BATE Borisov: Aktuelni šampion protiv najtrofejnije beloruske ekipe! – Kladjenje.rs\nHomeTip DanaTip dana: Brest – BATE Borisov: Aktuelni šampion protiv najtrofejnije beloruske ekipe!\nTip dana: Brest – BATE Borisov: Aktuelni šampion protiv najtrofejnije beloruske ekipe!\n20 Maja, 2020 Vlajko Tip Dana 0\nVeć od srede su na programu mečevi desetog kola beloruskog šampionata, a prvi meč ovog kola nam donosi duel između aktuelnog šampiona i najtrofejnije beloruske ekipe, pošto će Brest na svom terenu dočekati BATE Borisov, i nema nikakve sumnje da nas očekuje jedan pravi spektakl.\nBrest: Očekivali smo više!\nFudbaleri Bresta su prošle sezone mimo svih očekivanja došli do šampionske titule i tako prekinuli trinaestogodišnju dominaciju BATE Borisova, koji im između ostalog i gostuje u ovom kolu. Šampionska titula će Brestu doneti i plasman u kvalifikacije za Ligu šampiona, što je bez sumnje istorijski uspeh.\nMeđutim, kada se sve sabere i oduzme, treba biti realan pa priznati da smo od fudbalera Bresta dosta više očekivali kada je ova sezona u pitanju. Naime, aktuelni šampion se posle devet odigranih kola nalazi tek na sedmom mestu na tabeli uz čak šest bodova manjka u odnosu na prvoplasiranu ekipu na tabeli, što je u ovom trenutku BATE Borisov koji je do sada sakupio devetnaest bodova.\nInače, Brest je do sada zabeležio četiri pobeda, jedan remi i čak četiri poraza, a u prošlom kolu su doživeli novi poraz i to na gostovanju kod Energeetika kada je bilo 2:1.\nPre toga je Brest vezao dva veoma važna trijumfa pošto su prvo slavili na gostovanju kod poslednjeplasirane Belšine kada je bilo više nego ubedljviih 0:3, da bi nakon toga u derbiju kola na svom terenu savladali Dinamo iz Minska sa 2:1.\nKada su u pitanju mečevi na domaćem terenu do sada je aktuelni šampion odigrao pet mečeva na svom terenu i imaju polovičan učinak pošto su ostvarili samo dve pobede, jedan remi i dva poraza, pa nema nikakve sumnje da ih očekuje pretežak zadatak ovoga puta pošto im u goste dolazi BATE Borisov koji blista na gostovanjima u poslednje vreme.\nBATE Borisov: Fantastična forma!\nFudbaleri BATE Borisova su prošle sezone posle čak trinaest uzastopnih godina ostali bez titule šampiona, i to pošto je Brest na kraju imao pet bodova viška. Tako je najtrofejniji beloruski klub ostao i bez plasmana u kvalifikacije za Ligu šampiona, pa će sreću morati da potraži u drugom po kvalitetu evropskom takmičenju – Ligi Evrope.\nOno što svakako nije bilo dobro je podatak da su fudbaleri BATE-a u prva dva kola doživeli isto toliko poraza, međutim, kada su svi već počeli da pričaju da to više nije ona ekipa od pre nekoliko godina koja nije imala premca u beloruskom fudbalu, usledila je strašna serija ekipe iz Borisova koja je vezala čak sedam mečeva bez poraza.\nU tom periodu je aktuelni vicešampion Belorusije ostvario čak šest pobeda i samo jedan remi i to na svom terenu protiv drugoplasiranog Žodina koji igra fantastično ove sezone.\nU prošlom kolu je BATE odigrao novi odličan meč pošto su na svom terenu bez većih problema slavili protiv ekipe Slucka koja se pre tog kola nalazila na drugom mestu na tabeli. Taj meč je završen rezultatom 3:0, a prvi gol na tom susretu je postigao Nemanja Milić koji igra fenomenalno u poslednje vreme.\nInače, ono što svakako treba pohvaliti je da je BATE na tri poslednja gostovanja ostvario isto toliko trijumfa i tom prilikom postigao čak deset golova, što je samo još jedan od pokazatelja da su loše partije sa početka šampionata prošlost.\nSigurno je da nas očekuje jedan i te kako uzbudljiv susret pošto je u pitanju meč između dva poslednja šampiona Belorusije. Brest je prošle sezone prekinuo trinaestogodišnju dominaciju BATE Borisova, zbog čega je sigurno da će gostujuća ekipa imati pregršt motiva na ovom susretu, i zbog čega joj između ostalog i dajemo blagu prednost u ovom susretu. Ruku na srce, BATE na sedam poslednjih mečeva ne zna za poraz, a treba svakako istaći da su vezali tri uzastopne pobede na strani. Zbog svega toga vam toplo preporučujemo da odigrate 2 koju kladionica Meridianbet plaća sa fantastičnom kvotom 2.17. Sigurno je da bi ovo mogao da bude i jedan duel sa dosta golova, zbog čega vam preporučujemo da probate sa igrom 3+ koju kladionica Meridianbet plaća sa kvotom 1.83. Takođe, za kraj, treba očekivati da gost postigne makar dva gola na ovom susretu, pa vam predlažemo da probate sa igrom G2+ koju kladionica Meridianbet plaća sa kvotom 2.09.\nVeć od srede su na programu mečevi desetog kola beloruskog šampionata, a prvi meč ovog kola nam donosi duel između aktuelnog šampiona i najtrofejnije beloruske ekipe, pošto će Brest na svom terenu dočekati BATE Borisov, […]


Savez logoraša RS protiv nametanja krovnog zakona o žrtvama torture - mojKontakt portal - Radio Televizija Kontakt\nSavez logoraša RS zatražio hitan prijem kod Incka\nSavez logoraša RS protiv nametanja krovnog zakona o žrtvama torture\nZa Republiku Srpsku je neprihvatljivo nametanje krovnog zakona o žrtvama torture u BiH, jer je ova oblast u nadležnosti entiteta, izjavio je danas pomoćnik ministra za boračko-invalidsku zaštitu i zaštitu civilnih žrtava rata Republike Srpske Duško Milunović.\n“Republika Srpska je ovu oblast dijelom riješila kroz zakone o pravima boraca i o zaštiti civilnih žrtava rata. Svi logoraši su, kao populacija, u jednom od ova dva zakona. Mi smatramo da je ova oblast uređena”, rekao je Milunović novinarima u Prijedoru, gdje zasjeda Predsjedništvo Saveza logoraša Republike Srpske.\nOn je rekao da se može razgovarati o tome da li treba proširiti regulativu, ali ne u ovoj godini, jer to nije predviđeno programom rada Narodne skupštine Republike Srpske.\nPomoćnik u Pravobranilaštvu Republike Srpske Željko Petković rekao je da pitanje sudbine tužbi logoraša i naplate troškova protiv Federacije BiH stvara dodatna opterećenja licima te kategorije, jer dosta tužbenih zahtjeva biva odbijeno.\n“Tako nastaju troškovi za te ljude koji su, i pored svih tortura koje su pretrpjeli, sada prisiljeni plaćati dodatne troškove Federaciji kao tuženoj”, kazao je Petković. On je podsjetio da Pravobranilaštvo Republike Srpske u tim procesima nema ovlaštenja, ali ima podatke i ideje koje će sugerisati Savezu logoraša radi preduzimanja daljih aktivnosti na rješavanju ovog problema koji se trenutno javlja.\n“Evidentno je da su stavovi vrhovnih sudova FBiH i Republike Srpske i Apelacionog suda Brčko distrikta pokazali da postoji nejedinstvena sudska praksa, pa se o istom činjeničnom i pravnom osnovu donose, nažalost, različite sudske odluke”, ocijenio je Petković.\nOn je dodao da ne bi mogao reći da se tu radi o pristrasnosti, već o nedostatku zakonodavne regulative koja definiše tu materiju.\n“Potrebno je donošenje nekih novih zakona koji će na jedinstven način riješiti pitanja žrtava ove kategorije i svih drugih kategorija kojima je šteta nastala za vrijeme ratnih dejstava”, naveo je Petković.\nPredsjednik Saveza logoraša Republike Srpske Branislav Dukić podsjetio je da su srpski logoraši dobili 11 advokata ispred Advokatske komore Republike Srpske i Ministarstva pravde Republike Srspke.\n“Svi naši procesi za 536 logora u Federaciji BiH, za koje je sredstva obezbijedila Vlada Republike Srpske, na prvostepenom sudu se dobijaju, a na drugostepenom se gube. U našem Predsjedništvu je žena, ljekar, silovana u logoru Dretelj, koja je izgubila proces na drugostepenom sudu i treba da plati 5.300 KM sudskih troškova, a iz FBiH je više od 20 miliona KM već stiglo za naplatu”, rekao je Dukić.\nDirektor Republičkog centra za istraživanje rata, ratnih zločina i traženje nestalih lica Milorad Kojić rekao je da je programom rada ovog centra za 2014. godinu predviđeno pitanje silovanih žena, žrtava proteklog rata srpske nacionalnosti.\n“Namjeravamo prikupiti arhivsko-dokumentacionu građu i formirati jedinstvenu bazu podataka. Zasad imamo spisak 445 žena, a sigurno je daleko veći broj srpskih žena žrtava seksualnog i svih drugih oblika nasilja koji su bili očigledni primjeri ratnih zločina. Želimo razbiti stereotip da su samo Bošnjakinje bile silovane”, istakao je Kojić.\nNa dnevnom redu sjednice Predsjedništva Saveza logoraša Republike Srpske je i pitanje stambenog zbrinjavanja logoraša.\n“Elektrokrajina” ukida mogućnost sklapanja reprograma\nVučić: Vlada -ni ruska ni njemačka, već srpska


Direkcija za izgradnju grada novi upravljač puteva - JUGPRESS\nDirekcija za izgradnju grada novi upravljač puteva\nDirekcija za izgradnju grada će ubuduće u potpunosti preuzeti sve obaveze oko puteva – kompletno investiranje, projektovanje, izvođenje radova i održavanje saobraćajnica. Nove nadležnosti podrazumevaju i nove kadrove zaposlene u Direkciji pa će zbog novih nadležnosti Direkcija dobiti još 20 službenika – rekao je danas na konferenciji za novinare direktor Direkcije za izgradnju grada. Nebojša Lović . Ipak, u cilju osavremenjavanja zaposliće se mladi inženjeri.\n“To neće biti nova zapošljavanja već će samo ljudi koji već rade u gradskoj upravi biti premešteni kod nas. Budžet grada Niša u tom slučaju neće ništa osetiti jer će plate, umesto u gradskoj upravi primati kod Direkcije za izgradnju grada”\nDo sada su ovi poslovi bili u nadležnosti Sekretarijatu za investicije, Sekretarijata za komunalne delatnosti, a jedan deo posla obavljala je Direkcija.\n“Dosta se toga promenilo i moramo da osavremenimo rad Direkcije kako bi smo pratili nove informacione tehnologije koje se primenjuju u radu”, dodaje Lović.\n“ Upravljač puta po zakonu podrazumeva sve stavke gde javno preduzeće radi kompletnu priču o putevima i zaduženo je za saobraćajnice u opštini. Upravljač puta I investitor i projektant i izvođač radova koji istovremeno i održava saobraćajnice, naplaćuje naknade. Kompletno je ovo preduzeće zaduženo i odgovorno za saobraćajnice u Nišu”, rekao je Lović.\nUvođenje kol centra za građane je još jedna novena koju je najavio direktor Lović.\n“Kol centar je osmišljen tako da građani svakog trenutka mogu da nas pozovu i da nam kažu sa kojim problemom se sreću, da li je to udarna rupa ili bilo šta drugo, šta god da se desi na saobraćajnici. Mi ćemo prikupiti sve te prijave I reagovati u najkraćem mogućem periodu. Dobijaćemo informacije i rešavati problem”, kaže Lović i ističe da bi im pomoć građana dobro došla.\n“Kada nam građani prijave problem reagovaćemo u najkraćem mogućem roku, ali moram da kažem da na rešavanje nekih problema mora da se sačeka i koji dan. Građani koriste saobraćajnice i želimo da znamo šta je problem kako bi smog a mi rešili. Ovih dana smo saznali za nekoliko udarnih rupa koje ćemo sanirati već danas. Voleli bi smo da tako bude i nadalje, a građani mogu da nam pomognu ali ih molim i za razumevanje ako je potrebno da sačekaju neki dan. Svaki problem koji možemo da rešimo, rešićemo, ali primaćemo i informacije koje nisu iz našeg delokruga rada i prosledićemo ga onom komunalnom preduzeću čiji je to problem”, istakao je Lović.\nGrađani probleme mogu da prijave na e-mail:direkcijainfo@dign.rs ili na telefon: 018/5207 98


Konferencija za štampu MKSJ | Tribunali Penal Ndërkombëtar për ish-Jugosllavinë\nKonferencija za štampu MKSJ\nPress briefing | 27 May 2015\nSekretarijat i Sudska veća\nNenad Golčevski, vršilac dužnosti portparola Sekretarijata i Sudskih veća, dao je sledeću izjavu:\nPrvo ću se osvrnuti na najnovije informacije u postupku protiv Gorana Hadžića. Veće je 21. maja 2015, odobrilo Hadžićev zahtev od 28. aprila za privremeno puštanje na slobodu. Hadžiću je prethodno bilo odobreno privremeno puštanje na slobodu iz zdravstenih i humanitarnih razloga u aprilu i on se vratio na Međunarodni sud početkom maja radi dodatnog medicinskog pregleda.\nNa suđenju Ratku Mladiću, proces je trenutno u jednomesečnom prekidu od 22. maja do 22. juna, kako bi se odbrana pripremila za ponovno otvaranje dokaznog postupka Tužilaštva. To će se odnositi na dokaze iz masovne grobnice otkrivene u Tomašici, nedaleko od Prijedora, Bosna i Hercegovina. Suđenje će se nastaviti u ponedeljak, 22. juna u 9:30 časova u sudnici I izjavom Tužilaštva.\nU predmetu Prlić i drugi, redigovana odluka Žalbenog veća kojom je odbijen zahtev Valentina Ćorića za privremeno puštanje na slobodu zavedena je 14. maja. Veće je ustanovilo da žalilac nije pokazao postojanje posebnih okolnosti na osnovu kojih je potrebno privremeno puštanje na slobodu.\nNa kraju, francuski prevod presude Pretresnog veća u predmetu Stanišić i Župljanin sada je dostupan na vebsajtu Međunarodnog suda.\nNovinari su postavili nekoliko pitanja u vezi s izjavom Srpske radikalne stranke da je privremeno puštanje na slobodu Vojislava Šešelja ukinuto poverljivom odlukom Međunarodnog suda, između ostalog i to da li ta odluka postoji i da li je Međunarodni sud svestan negativnog uticaja koji to ima na percepcije o Međunarodnom sudu u regionu. Golčevski je izjavio da nema nikakvih informacija niti komentara na tu temu.\nNa pitanje da li postoje pravne posledice unutar Međunarodnog suda u vezi s dvomesečnim raskorakom između naloga Žalbenog veća kojim je Pretresno veće pozvano da odmah odluči o ukidanju privremenog puštanja Šešelja na slobodu, Golčevski je izjavio da je Pretresno veće zasedalo i izdalo nalog kojim se traže dodatne informacije u vezi sa zdravstvenim stanjem optuženog.\nNa pitanje da li bi reč “odmah” onako kako ju je upotrebilo Žalbeno veće u svom nalogu Pretresnom veću mogla biti pravno definisana od strane Međunarodnog suda, Golčevski je izjavio da nije u mogućnosti da daje komentar o tome.\nNa pitanje da li je odgovor Pretresnog veća na nalog Žalbenog veća zapravo odgađanje odluke koju je zahtevalo Veće, Golčevski je odgovorio da nije.\nNa pitanje da li ima indicija o tome kada će se održati pretres po žalbi u predmetu Stanišić i Župljanin, Golčevski je izjavio da u ovom trenutku nema dostupnih informacija i da će Veće izdati nalog o rasporedu u dogledno vreme.\nJedan novinar je istakao da je, prema najnovijem izveštaju o strategiji okončanja rada Međunarodnog suda iz decembra, predviđeni datum za pretres po žalbi u predmetu Stanišić i Simatović već prošao. Na pitanje da li postoje bilo kakve indicije u vezi s tim kada će pretres biti održan, Golčevski je odgovorio da čim Veće bude izdalo nalog o rasporedu on će odmah biti obelodanjen javnosti.


Sportske.net - Vujošević pred Olimpiju: "Nema čarobni štapić"\nVujošević pred Olimpiju: "Nema čarobni štapić"\nTrener košarkaša Partizana Duško Vujošević rekao je danas da je Olimpija favorit u predstojećem meču Jadranske lige, ali je i dodao da njegova ekipa mora da odigra znatno bolje nego protiv Lijetuvos Ritasa.\nJedan poraz od dva očekivana prema rečima Duška Vujoševića je prošao, a da li će do drugog doći zavisi od košarkaša Partizana koji idu u goste Olimpiji u okviru četvrtog kola Jadranske lige.\n"Olimpija je u Ljubljani favorit, ali mi moramo da se bavimo svojom igrom, a ne protivnicima. Imperativ je jasan, moramo da igramo bolje, znatno bolje nego Viljnusu. Moramo da se koncetrišemo na to. Cilj je da se da maksimum i da dostignemo neki svoj limit, takav kakav je", rekao je Vujošević novinarima u Beogradu.\nPartizan u nedelju gostuje Olimpiji u četvrtom kolu Jadranske lige.\nVujošević je kazao da je Olimpija ima dobar tim i da je to pokazala dosadašnjim rezultatima, kako u Evrokupu tako i u Jadranskoj ligi.\n"Napravićemo odredjene adaptacije u odnosu na protivnika... Ali, sigurno je da ne smemo da gubimo utakmice sami od sebe", rekao je Vujošević.\nPartizan u Ljubljanu putuje posle ubedljivog poraza u prvom kolu Evrokupa od Lijetuvos ritasa sa 65:92. Trener crno-belih je naveo i da, ako je to potrebno, krivica za to može da se svali na njega.\n"Drenovina se cedi samo u narednoj pesmi. Mora da se ima strpljenja, nemamo čarobni štapić. Svesno sam ostao ovde, znao sam da će biti teško. Ne možemo da posle jedne utakmice donosimo neke definitivne zaključke. Mrtvi se broje na kraju bitke, a daleko smo od kraja", rekao je Vujošević.\nOn je dodao i da se mora biti realan kada je reč o onome što se očekuje od Partizana i da je važno da porazi budu shvaćeni kao škola.\n"Gubili smo mi u Vilnjusu i sa jačim ekipama", dodao je trener Partizana.\nUtakmica izmedju Partizana i Olimpije igra se u nedelju od 17.00.


Partizan prebrodio Oradeu - Vaterpolo vesti\nPočetna » Evrokupovi » Partizan prebrodio Oradeu\nPartizan prebrodio Oradeu\nVaterpolisti Partizana u sredu u veče u okviru 8. kola Grupe D Lige šampiona nadigrali su rumunskog šampiona Oradeu sa 10:6 (3:3, 1:1, 4:0, 2:2) i tako sa nova tri boda obezbedili drugo mesto u grupi. Izabranici Vladimira Vujasinovića poveli su na gostovanju, potom bili u zaostatku da bi serijom od 4:0 obezbedili nova tri boda. Najefikasniji je bio levoruku Dušan Mandić koji je dokazao golgetersku formu sa 4 gola u mreži protivnika. Crno-bele očekuju još dva meča u grupi, a šampioni Evrope iz 2011. imaju sigurnu drugu poziciju pred eliminacionu rundu, i šansu da preteknu Seged na prvom mestu ukoliko Mađari ne ostvare maksimalan učinak u naredna dva kola.\nPosle utakmice trener crno-belih Vladimir Vujasinović istakao je hrabru igru svojih mladih igrača.\n„Došli smo ovde posle vrlo zahtevnog perioda gde smo igrali utakmicu sa Segedom i dva meča u Kupu Srbije. I bez tri povređena igrača nadali smo se da možemo da ostvarimo dobra rezultat što smo i uspeli vrlo hrabrom igrom. Mladi igrači su izneli ovu utakmicu, a ključnu razliku smo napravili u trećoj četvrtini kada smo odigrali sjajnu odbranu i uspeli da rešimo meč“, kazao je Vujasinović za rumunski portal h2opolo.ro.\nMeč na bazenu u gradu na zapadu Rumunije pred punim tribinama bolje je počeo beogradski tim, koji je imao raspoožene strelce. Najpre je Miloš Ćuk Sjajnm udarcem sa distance doveo crno-bele u vođstvo da bi ubrzo pokretljivu i čvrstu odbranu Partizan materijalizovao u napadu za ubedljivije vođstvo. Ipak, kvalitetan rumunski sastav pred svojim navijačima pružio je dobru igru u prvom poluvremenu i uspeo da dođe do 4:4.\nU trećoj deonici je rešeno pitanje pobednika, a Mandić, Ćuk i Rackov su razornim šutevima obeshrabrili domaćina i doveli svoj tim do velikog vođstva. Dobar rezultat sačuvan je i u završnoj deonici, a na pokušaje Rumuna crno-beli su uvek imali spreman odgovor i na kraju ubedljivo trijumfovali.\nNjih očekuju još dva meča, najpre sa nemačkim Špandauom u Beogradu 6. februara da bi takmičenje u grupi završili 27. u Istanbulu protiv Galatasaraja. U drugom meču u Grupi Galatasaraj je uspeo da savlada na gostovanju Špandau sa 11:8.\nNa tabeli prvi je Seged sa 15 bodova, drugi je Partizan sa 13, Galatasaraj se probio na treće mesto i ima 10 poena dok je oraseo ostala 4. sa 6 a Španadau je na poslednjem mestu sa tri boda.


Putin predložio koordinaciju u borbi protiv sajber-kriminala u okviru APEK-a - Sputnjik Srbija\n16:44 20.11.2020 Preuzmite kraći link\n„Prema našem mišljenju, sve važnija postaje i interakcija država Azijsko-pacifičkog regiona u digitalnoj sferi. Smatramo da je svrsishodno razmisliti o uspostavljanju koordinacije u okviru Azijsko-pacifičke ekonomske saradnje o pitanjima zaštite ličnih podataka i sprečavanja prestupa u IT sferi“, rekao je ruski predsednik na samitu Azijsko-pacifičke ekonomske saradnje (APEK) koji se odvija u formatu video-konferencije.\nPrema rečima Putina, od izuzetnog je značaja da se to učini, između ostalog, i u vezi sa rastom digitalne ekonomije.\nPrema procenama eksperata, globalna šteta od sajber kriminala do 2021. godine može dostići šest biliona dolara, zaključio je ruski lider.\nMedvedev: Ekstremizam preko društvenih mreža u značajnom porastu\nAzijsko-pacifička ekonomska saradnja, Putin, sajber kriminal


Rusko, potpuno nepoznato, oružje: Sve karakteristike 'Samarkanda' držaće se u tajnosti do eventualnog izbijanja ratnog stanja | Vestinet.rs\nPočetna ZANIMLJIVOSTI\tRusko, potpuno nepoznato, oružje: Sve karakteristike ’Samarkanda‘ držaće se u tajnosti do eventualnog izbijanja ratnog stanja\nRusko, potpuno nepoznato, oružje: Sve karakteristike ’Samarkanda‘ držaće se u tajnosti do eventualnog izbijanja ratnog stanja\nRusija je rasporedila najnovije komplekse „Samarkand“ na skoro svim strateškim pravcima, uključujući Kalinjingrad i susednu Belorusiju. O njima se jedino zna da je reč o sistemima za radio-elektronsku borbu, ali se ostale informacije drže u tajnosti.\nRusija nijednom do sada nije zvanično saopštila koje su njegove karakteristike i mogućnosti.\nVojni eksperti navode da je glavni zadatak „Samarkanda“ ometanje i prekid komunikacije protivnika, dodajući da sistem može brodovima, avionima i borbenim vozilima da prekine komunikaciju na razdaljini od više hiljada kilometra, kao i da im ugasi svu elektroniku.\nEksperti dodaju da taj sistem za radio-elektronsku borbu može da ometa komunikaciju satelita i izviđačkih aviona, čineći neprijatelja „slepim i gluvim“.\nIpak, činjenica je da se sve priče o „Samarkandu“ zasnivaju na pretpostavkama.\n„Sve karakteristike ’Samarkanda‘ držaće se u tajnosti do eventualnog izbijanja ratnog stanja. U suprotnom, ne bi imalo smisla razvijati ga i proizvoditi. Tako da su sve to pretpostavke. Ali, počnimo od toga da Rusija svoju liniju sistema za radio-elektronsku borbu nije preterano obnavljala od Hladnog rata, a situacija se u međuvremenu prilično izmenila — pojavljuju se sofisticiranije metode izviđanja i posmatranja, a to postavlja nove zahteve za sisteme radio-elektronskog ometanja. Pretpostavljam da ’Samarkand‘ uzima u obzir sve te okolnosti: značajan segment satelitske veze, sistema navigacije GPS, ’Glonas‘ i tako dalje. Ovaj sistem za radio-elektronsku borbu može da ometa te signale i da otežava zadatke mogućem protivniku“, kaže za Sputnjik stručnjak za radio-elektronsko izviđanje Aleksandar Viktorov.\nAnalitičari takođe navode da nije slučajno što su ti sistemi raspoređeni u Kalinjingradu i Belorusiji tj. na zapadnom pravcu, s obzirom na to da su u poslednje vreme učestali letovi izviđačkih aviona i bespilotnih letelica NATO-a u neposrednoj blizini ruskih granica i da oni mogu da snime razne vrste telemetrijskih informacija, kao što su frekvencije sistema PVO, vojnih aerodroma i sve druge informacije koje mogu da utiču na ishod borbenih dejstava.\nOsim Kalinjingradske oblasti i Belorusije, „Samarkandom“ će se naoružati kasarne i baze u Murmanskoj, Nižnjegorodskoj, Moskovskoj i Jevrejskoj autonomnoj oblasti, kao i Primorskom kraju. Svi sistemi treba da budu pušteni u rad do 10. novembra ove godine.\nProšle godine je najnovije sisteme „Svet“ i „Samarkand“ počela da koristi Severna flota, a pored toga kompleksi su instalirani na svim brodovima Ratne mornarice Rusije, krstaricama i razaračima.\nKako se navodi u dokumentima objavljenim na portalu za državne nabavke, biće raspoređeno 16 kompleksa za radio-lokacionu borbu „Samarkand“ u 13 vojnih jedinica, a eksperti ističu da je raspoređivanje tog sistema na skoro svim strateškim pravcima „logičan potez“.\n„Sistem je efikasan onda kada je on duboko raspoređen, po ešalonima. Ako iznenada, iz nekog razloga, protivnik probije jedan ešalon, onda njega ’dočekuje‘ drugi. Uzmimo, na primer, Krasnodarski kraj — tamo je blizu Gruzija, koja mašta da uđe u NATO, tamo je Iran i, shodno tome, izlaz na Siriju i Bliski istok, gde se svašta može dogoditi, jer Izrael, moguće, raspolaže nuklearnim oružjem“, rekao je Viktorov.\nViktorov naglašava da je u vreme mira korišćenje sisteme radio-elektronske borbe za ometanje komunikacijskih i navigacijskih sistema drugih država veoma opasno i čak protivzakonito. To jest, kako ističe, oni su predviđeni da se koriste isključivo za vreme rata.\nRuski vojni eksperti kažu da je Rusija bila prinuđena da povlači takve korake i raspoređuje sisteme za radio-elektronsku borbu na svim strateškim pravcima.\n„Sve to je povezano sa tim što su naši partneri stavili Rusiju u prilično težak položaj, s obzirom na nameru Sjedinjenih Država da se povuku iz Sporazuma o likvidaciji raketa srednjeg i kratkog dometa, kao i zbog toga što Vašington raspoređuje u Istočnoj Evropi ofanzivno oružje i to sve bliže ruskim granicama. Mi ne možemo da radimo na način na koji to rade Amerikanci, koji u planiranju ne uzimaju u obzir bezbednost i perspektive civilnog stanovništva. Zbog toga, s jedne strane, mi, naravno, raspoređujemo rakete koje mogu dati odgovor na napad, a razmeštamo i sisteme radio-elektronske borbe, kako bi maksimalno otežali dejstva protivnika i izbegli rat, koji bi živote ljudi doveo u opasnost, uključujući i u zemljama Istočne Evrope, gde Amerikanci raspoređuju svoje ofanzivne sisteme“, rekao je vojni analitičar Aleksandar Žilin.\nEksperti takođe ističu da je zadatak Rusije u budućnosti da duž svih svojih granica, a posebno tamo, gde postoji direktan kontakt sa NATO-om, postavi napredna sredstva PVO i radio-elektronske borbe, što je i učinjeno u slučaju kompleksa „Samarkand“.\nInače, prema dokumentaciji tendera, u Rusiji će biti raspoređeno najmanje 13 kompleksa za radio-lokacionu borbu „Samarkand U“, „Samarkand SU-PRD-K2“, „Samarkand PU-PRD-D“.\nIZNENADNA ROKADA: Potez iz Berlina koji niko nije očekivao!


Uhapšen policajac iz Majdanpeka zbog sumnje da je pokušao da obljubi maloletno dete | Ist Media\n05:46: AM Sunday September 27, 2020\nUhapšen policajac iz Majdanpeka zbog sumnje da je pokušao da obljubi maloletno dete\nObjavljeno 22. December 2015. at 17:39 piše Ivana\nBOR (IS Media, Beta) Policajac iz Majdanpeka je uhapšen zbog sumnje da je pokušao da obljubi maloletno dete, saopšteno je iz MUP-a Srbije.\nDruge informacije u vezi sa ovim slučejem za sada nisu navedene. Iz borske policije za IST Media kažu da je za sve informacije nadležan Biro za saradnju s medijima MUP-a Srbije, s obzirom na to da se radi o maloletnom licu.\n“Ono što se neće tolerisati jeste i današnji slučaj policajca iz Majdanpeka koji je uhapšen, zbog sumnje da je pokušao da obljubi maloletno dete. Naravno da on neće biti deo policije, kao ni svi oni koji su prekršili zakon i kaljaju ugled ove časne profesije“, kažu iz Biroa za IST Media.


CNN , Tanjug\nKada se otvori, u poruci je navedeno da je detektovana pretnja, ali i da projektil može da udari za nekoliko minuta. Uz ponovno skretanje pažnje da nije u pitanju vežba, napisane su instrukcije.\n"Ako ste u zatvorenom, ostanite tu. Ako niste, odmah potražite sklonište u nekoj zgradi. Ostanite unutra, ali se prilično udaljite od prozora. Ako ste u vozilu, polako i bezbedno se zaustavite pored puta i potražite sklonište u nekoj zgradi ili lezite na zemlju. Obavestićemo vas kada se pretnja završi", piše u okviru poruke u kojoj je više puta naglađšeno da nije vežba.\nIpak, Hitna služba je relativno brzo demantovala navode ističući da je u pitanju greška. Komanda američke vojske za Pacifik takođe je saopštila da ne postoji raketna pretnja po Havaje, navevši da nije detektovana nikakva pretnja balističkim projektilom za Havaje i da je poruka greškom poslata. Portparol Agencije za upravljanje vanrednim situacijama Havaja rekao je da nije jasno šta je dovelo do toga da se izda upozorenje za građane Havaja.\n"Ovo je jedno od najstrašnijih hitnih obaveštenja koja sam ikada dobio", "Zastrašujuće", "Nikada se nisam više uplašila", ali i: "Ko god da je odgovoran za ovo treba da dobije otkaz", neke su od poruka uznemirenih ljudi koji su dobili alarmantnu poruku.\nPredsednik lokalnog parlamenta Havaja Skot Saiki rekao da je neko pritisnuo pogrešno dugme. Portparol Bele kuće Linzi Valters, preusmerila je sva pitanja vezana za lažnu uzbunu Ministarstvu odbrane. Ipak, ona je saopštila da je predsednik SAD Donald Tramp obavešten o situaciji na Havajima: "Predsednik je upoznat sa situacijom u vezi vežbe za vanredne okolnosti na Havajima. Reč je isključivo o vežbi".\nNastala panika je ipak trajala četrdesetak minuta nakon poruke upozorenja, a zvaničnici su saopštili da je pokrenuta istraga o incidentu.\nGuverner Havaja Dejvid Idž izvinio se za "bol i zabunu" koje je izazvalo lažno upozorenje na opasnost od navodnog raketnog napada u toj saveznoj američkoj državi. Idž je na konferenciji za novinare obećao da će ponovo biti izvršena procena sistema za uzbunjivanje kako bi se osiguralo da se takva greška nikada više ne ponovi.\nIstraga o uzbuni na Havajima u toku, nije bilo dobre zaštite\nOsoba odgovorna za lažnu uzbunu na Havajima I DALJE RADI


Ispred Sobranja u Skoplju protest protiv dogovora o promeni imena u Republika Severna Makedonija\nOko 2.000 demonstranata se okupilo ispred zgrade makedonskog sabora , protestujući protiv dogovora o promeni imena države.\nUzvikujući "Makedonija, Makedonija" i "izdajnici", okupljeni građani protive se najavama za promenu ustavnog naziva države, a istovremeno zahtevaju ostavku Vlade.\nNema informacija ko stoji iya protesta, a pozivna protest ispred parlamenta širi se društvenim mrežama.\nIvanov je u obraćanju javnosti poručio da je to za njega najštetniji dogovor u istoriji. "Neću legalizovati politički nelegalna dela", rekao je Ivanov\n« Makedonski predsednik Ivanov : Moja konačna odluka je - Neću potpisati sporazum o novom imenu Putin "dozvolio" Ruskinjama seks sa navijačima »


Juče su u Turskoj vožene moto kros trke za Istočno evropski šampionat, koje su se bodovale i za balkanski šampionat. Na takmičenju su učestvovali vozači iz Rumunije, Bugarske, Madjarske, S.Makedonije, Moldavije, Srbije i domaćina Turske. Iako oslabljeni za ostale članove reprezentacije, takmičari MK „Tanasko Rajić“ Vuk Ćajić u klasi MX65 i Vuk Drmanac u klasi […]\nDruga trka sezone Moped Endurance Kupa vožena je već tradicionalno na trci Karting centra Motodrom Kula u istoimenom vojvođanskom gradu. Učešće je uzelo više od 30 takmičara koji su se nadmetali u 3 klase. U klasi Moped Open najubedljiviji bio je Darko Prokin, vozač iz Zrenjanina koji je na oba trkačka dana zabeležio maksimalnih šest […]\nČetvrtu trku Otvorenog šampionata Srbije u moto kros disciplini „Nagrada Aleksandar Vukajlović Leko“ koja je održana prvog vikenda juna na stazi Miloš Lijeskić u Gornjoj Gorevnici u organizaciji AMSK Čačak obeležili su dvostrukim pobedama Gabor Sagmajster u MX S i Janko Railić u MX 1 klasi. U preostalih šest kategorija viđene su odlične borbe za […]\nMoto savez Bosne i Hercegovine finalnog vikenda maja na stazi Gajice nadomak Kreševa organizovao je moto kros takmičenje koje je bodovano za šampionat Istočne Evrope u klasama MX 65 i MX 85, odnosno za Alpe Adria kup u MX 1 i MX 2, zatim za Balkansko prvenstvo i naravno za BiH šampionat u svim preostalim […]


Dnevni red Druge sednice Drugog redovnog zasedanja Narodne skupštine\nNARODNA SKUPŠTINA RS: Druga sednica Drugog redovnog zasedanja u 2016. godini - Dnevni red proširen Predlogom zakona o izmenama i dopunama Zakona o visokom obrazovanju, te Predlogom autentičnog tumačenja odredbe člana 6. Zakona o sticanju svojine na zemljištu, objektima i vodovima Privrednog društva za proizvodnju i preradu čelika Železara Smederevo\nDruga sednica Drugog redovnog zasedanja Narodne skupštine Republike Srbije u 2016. godini počela je u utorak, 11. oktobra 2016. godine.\nIzbor članova Saveta Regulatornog tela za elektronske medije, sa lista kandidata koje su podneli ovlašćeni predlagači:\n-udruženja čiji su ciljevi ostvarivanje slobode izražavanja i zaštita dece;\n-udruženje izdavača elektronskih medija i udruženja novinara i\n-nadležni odbor Skupštine Autonomne pokrajine Vojvodine;\nPredlog autentičnog tumačenja odredbe člana 6. Zakona o sticanju svojine na zemljištu, objektima i vodovima Privrednog društva za proizvodnju i preradu čelika Železara Smederevo d.o.o. Smederevo ("Službeni glasnik RS", broj 15/16), koji je podneo Odbor za ustavna pitanja i zakonodavstvo;\nPredlog zakona o potvrđivanju Sporazuma o izmenama i dopunama Sporazuma o zajmu između Vlade Republike Srbije kao zajmoprimca i Vlade Republike Azerbejdžan kao zajmodavca za finansiranje izgradnje deonica Ljig - Boljkovci, Boljkovci - Takovo i Takovo - Preljina autoputa E-763 u Republici Srbiji od 2. februara 2012. godine, koji je podnela Vlada;\nPredlog zakona o izmenama i dopunama Zakona o visokom obrazovanju, koji je podnela Vlada;\nPredlog odluke o izmeni Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Jedinstvena Srbija.\nIzvor: Press služba Skupštine Srbije, 12.10.2016.


Operativna grupa za koordiniranje aktivnosti i nadzor nad migrantskom krizom na području Unsko - sanskog kantona (USK) zatražila je u ponedjeljak hitan sastanak sa predstavnicima Ministarstva sigurnosti BiH, kako bi se poduzele sve neophodne mjere za očuvanje sigurnosne situacija u tom kantonu, zbog najavljenog pojačanog priliva migranata i izbjeglica u Bosnu i Hercegovinu tokom proljeća.\nIstovremeno, od Ministarstva sigurnosti BiH biće zatraženo da nastave aktivnosti za zatvaranje prihvatnih centara Bira i Miral, te da se izgradi novi zajednički tranzicijski centar za cijeli Unsko-sanski kanton, van gradske jezgre Bihaća i drugih gradova ovog kantona.\nOperativna grupa za koordiniranje aktivnosti i nadzor nad migrantskom krizom na području Unsko-sanskog kantona, ranije je predlagala da lokacija na kojoj bi mogao biti izgrađen prihvatni centar bude Medeno Polje, kod Bosanskog Petrovca, u sjeverozapadnom dijelu Bosne i Hercegovine I mjesto Lipa, dvadesetak kilometara udaljeno od Bihaća.\nVeliki broj njih smještaj pronalazi u napuštenim objektima i privatnom smještaju, rečeno je novinarima nakon sastanka Operativne grupe za koordiniranje aktivnosti i nadzor nad migrantskom krizom na području USK.\n„ Nije problem pokrenuti aktivnosti, ali nemamo gdje sa njima jer Blažuj (kasarna i novi prihvatni migrantski centar kod Sarajeva) još uvijek nije osposobljen i moramo trpjeti ovu situaciju dok se ne riješi pitanje Blažuja“, rekao je novinarima ministar unutrašnjih poslova USK Nermin Kljajić.\nPrema podacima MUP-a USK od početka godine u ovaj kanton došlo je 1800 migranata.


Ubistvo Ćuruvije: Odložen pretres "zbog reakcije na vakcinu" - NOVA portal\nHronika Autor:Tanja Milovanović01. mar. 202110:25\nPonovljeno suđenje bivšim šefovima Resora Državne bezbednosti (DB) zbog ubistva novinara Slavka Ćuruvije, vlasnika "Dnevnog telegrafa" i "Evropljanina", odloženo je danas u Specijalnom sudu u Beogradu, jer je advokatica optuženih Zora Dobričanin Nikodinović zatražila odlaganje zbog reakcije koju je dobila na vakcinu protiv koronavirusa.\nTakođe, na glavni pretres nije doveden optuženi Radomir Marković, dok su u sud pristupili Ratko Romić i Milan Radonjić.\nPripravnik poznate advokatice Dobričanin Nikodinović istakao je da je ona dobila reakciju na prvu dozu vakcine protiv koronavirusa.\nNaredni pretres biće održan u sredu.\nSlavko ĆuruvijaSuđenjeubistvo novinara


Iskander - Sputnjik Srbija\n04:42 18 Januar 2021\nRuski kompleksi „Iskander“ predstavljaju veliki problem kojeg se plaši i NATO, piše „Nešnal interest“.\nRuska vojska pokazala moć „Iskandera“ /video/\nMinistarstvo odbrane Rusije objavilo je video-snimak borbenog gađanja balističkom raketom operativno-taktičkog kompleksa „Iskander“.\nSpektakularni snimci sa vojnih vežbi „Grom 2019“ (video)\nU sveobuhvatnim vojnim vežbama strateških nuklearnih snaga „Grom 2019“ učestvovalo je više od 200 sistema za lansiranje, 15 vojnih brodova, pet podmornica, avijacija dugog dometa i raketni sistemi „Jars“ i „Iskander“, a svi predviđeni zadaci su u potpunosti obavljeni, prenosi televizija „Zvezda“.\nPremijer Jermenije Nikol Pašinjan izjavio je nakon susreta sa ruskim liderom Vladimirom Putinom da je sa njim razgovarao o isporukama naoružanja.\nVojne vežbe sistema „Iskander-M“\nVojne raketne jedinice koje su locirane u Kubanju počele su pripreme za vojne vežbe sa gađanjem iz operativno-taktičkog raketnog kompleksa „Iskander-M“ koje će početi na poligonu „Kapustin Jar“ u Astrahanskoj oblasti krajem jula.


Ima li Evropska Unija budućnost | SerbianForum\nIma li Evropska Unija budućnost\nDa li EU, posle svih nevolja kojima je izložena, može da opstane u sadašnjem obliku. Trenutna recesija je otkrila duboku političku krizu u EU\nNAZIV je i dalje Evropska unija, ali u najmanju ruku deo ovog imena doveden je u pitanje. Ima li EU smisla u starom smislu reči - pitanje je koje izrasta nad 27 zvezdica zajedničke evropske kuće, paralelno sa, već odomaćenom, krizom.\n- Evropska unija funkcioniše samo u odsustvu ekonomskih nevolja - uočava bivša evropska komesarka Ema Bonino.\nI dok Evropa, zavijena u crno dužničkom krizom evrozone, strepeći iščekuje da se novi, jači, talas finansijskih problema svali na sledeću članicu Unije, ispod površine vreba cunami ne ekonomske, već političke krize od koje zavisi ceo projekat.\nNajveći svetski trgovinski, evropski, blok izgrađen oko zajedničkog tržišta 27 država, sa granicama daleko poroznijim za dobra, kapital i radnu snagu nego bilo koja druga trgovinska oblast u svetu, ambiciozni je projekat u kome su se tupile oštrice globalizacije, a kapitalizam dobijao benigniji izgled. Problem je nastao kada je “evropski socijalni model” prerastao u sinonim vrlo skupog mehanizma koji je postao cilj samom sebi.\nNeki lideri EU želeli su da Evropa i dalje raste samo kako bi zadržala socijalni sistem starih penzija i beneficija za nezaposlene. Koliko lepe, toliko nerealne želje učinile su da se, uz već hronični “bermudski trougao” dugova, demografskog osipanja i smanjenog rasta, koji dugo pritiska EU, Evropa dodatno suočila sa krizom grupe 17 zemalja koje koriste evro.\nViše od ogromnog ekonomskog potresa, recesija je otkrila duboku političku krizu u EU, posebno kada se debata o spasavanju zajedničke valute našla u - ćorsokaku. Činjenica da su se ključne države evrozone, Francuska i Nemačka, složile da je potrebna veća harmonizacija unutar zone evra, ali ne i oko toga šta treba harmonizovati, otkrila je na kako krhkim nogama počiva veliki projekat.\nNemačka smatra da evro treba da se spase striktnijim pravilima pozajmica, trošenja i konkurencije, uz malu pomoć sankcija prema “neposlušnim” vladama, koje bi mogle de podrazumevaju zamrzavanje fondova za posustale, pa čak i suspenziju glasačkih prava u ministarskom savetu EU. Francuska je za evropsku ekonomsku vladu unutar sužene evrozone, jer predsednik Nikola Sarkozi ne veruje da je totalna integracija moguća sa 33 ili 34 zemlje, kada i zemlje Balkana pristupe EU.\nZemlje EU koje su izvan zone evra, pre svih Britanija, upozoravaju da se ne stvara “klub unutar kluba”, dok oni prezaduženi, kao o što je Grčka pričaju o zaveri da se uništi evro, a stvore mehanizmi za spas kako bi nametnuli volju države nad “špekulantima”. Evropski komesar Žoze Manuel Barozo tvrdi da jedinstvena unija “ostaje najbolja šansa za napredak”, skrećući samo još više pažnju na nemoć da se artikuliše pravi “recept” za očuvanje jedinstva, kada već postoje “potklubovi” okupljenih u šengenskoj zoni i grupi evra, kao i krupne ekonomske pukotine između “motora” i posustalih lokomotiva evropskog voza.\nTako se otkriva prava priroda evropske krize i otvara prostor za test političkih elita. Primer Grčke najočiglednije pokazuje kako elita može da spase evropski koncept, kao i svoje interese, samo prelivanjem troškova na široku publiku, popularno rečeno, narod. Problem je, međutim, što to podrazumeva masovno smanjenje životnog standarda za stotine miliona građana Starog kontinenta. Upravo to znatno slabi ključni argument za postojanje unije.\nVerovanje da se aktuelna ekonomska kriza Starog kontinenta može rešiti sa postojećim strukturama EU, koje su do sada, uglavnom, dobro funkcionisale, dodatno se topi sa svakom novom ekonomijom evrozone na čija vrata zakuca naplata prevelikih dugovanja. Ideja najmoćnije evrpske ekonomije, Nemačke, koja dobija na zamahu, da se kreditorima u Evropi da moć nadzora nad ekonomskim odlukama zaduženih, znači mnogo veće zadiranje u suverena prava država, koje članice Unije ljubomorno čuvaju, posebno kada je o finansijama reč.\n- Gubitak suvereniteta zbog ekonomskog napretka možda bi i mogao da prođe u Evropi. Ali, gubitak suvereniteta da bi se plaćali dugovi evropskim bankama, ideja je koju je mnogo teže prodati - primećuje američka obaveštajna kompanija “Stratfor”.\nVladajućoj garnituri, uglavnom proevropskih političkih elita, dodato je nedavno značajno pojačanje u, dugovanjima teško pogođenim, Grčkoj i Italiji. Eksperti sa iskustvom u centralnom bankarstvu, članovi globalne Trilateralne komisije, postavljeni bez izbora da sprovedu stroge, i sudeći po uličnim demonstracijama, nepopularne mere štednje, već su u pojedinim krugovima okarakterisani kao “direktori država”.\nUoči izbora koji 2012. i 2013. godine očekuju Francusku i Nemačku, oni su ona proevropska snaga koja bi trebalo da, stišavanjem krize, daju vetar u leđa snagama koje bi trebalo da očuvaju, i eventualno po novoj meri preurede, evropski projekat. Ali, ekonomski potres velikih razmera koji je zahvatio Stari kontinent, preti legitimitetu ovih snaga, otkrivajući sve manjkavosti još od stvaranja EU - od krize evropskog identiteta, ograničenja suvereniteta, do fiskalnih i problema sa imigrantima kojih je svake godine za milion - više.\nMožda se upravo na pitanju rastuće imigracije, kojom su političke elite podsticale ekonomski rast, zanemarujući nezadovoljstvo građana i stvaranje kulturnih tenzija, vide razmere razmimoilaženja naroda EU i njihovih vlasti. Etničke i rasne tenzije, u kombinaciji sa oštrim merama štednje, nalik su tempiranoj bombi koja lako može da eksplodira pred vratima vladajućih elita, otvarajući širok prostor evroskepticima i antiimigracionim snagama. Upravo su znaci bujanja takvih partija na evropskom kontinentu najveći izazov za preživljavanje jedinstvenog evropskog projekta.\nGRČKA elita je očigledno finansijski profitirala od EU. Grčki narod, naprotiv, ima dugačije iskustvo. Svakako, dvadesetak godina napretka... donelo je dobrobit mnogima, ali ne svima. Ekonomska integracija široko je otvorila vrata grčke ekonomije za druge Evropljane, dovodeći time čitave oblasti grčke ekonomije u težak položaj. Evropski konkurenti preplavili su grčku ekonomiju u mnogim industrijama, a posebno su stradala mala preduzeća. U Grčkoj je uvek bilo glasova protiv EU. Aktuelna situacija ih je ojačala. Ko će da snosi troškove nefunkcionisanja evropskog sistema u Grčkoj? Ako EU treba da se spase, ko će da plati troškove? Spas koji je obećala Nemačka, u ime Evrope, omogućava Grčkoj da stabilizuje finansijski sistem i otplati bar deo dugova Evropi. Grčka plaća štednjom, ali cenu ne snosi grčka elita. Plaća narod, koji gubi posao, penzije, plate i karijere - navodi se u analizi agencije “Stratfor”.


15-09-2018 15:14 Izdvojeno Srbija Politika Video\nVučić, nebuloza (foto: Pravda)\nU želji da zaštiti njemu i vlasti bliske investitore i izvođače radova na gradilištu "Beograd na vodi", gde su dva radnika poginula zbog loših uslova bezbednosti, Predsednik Srbije Aleksandar Vučić je izrekao laž zbog koje nam se smeje ceo svet.\nTo je rekao kao odgovor na pitanje novinarke da komentariše pogibiju dva radnika u "Beogradu na vodi".\nKako je izgledao taj trenutak beskrupuloznog laganja i brukanja Srbije od strane Aleksandra Vučića možete pogledati u videu ispod...\nOVDE pogledajte kako je Aleksandar Vučić postavio "NATO" generala za načelnika Generalštaba.\nRatni veterani i patriote na maršu za vraćanje obaveznog vojnog roka u Srbiji (FOTO)\nTAČIJEVA NOVA CINIČNA PORUKA: Neće biti egzodusa, pripajamo Preševo, Medveđu, Bujanovac!\nNOVOGODIŠNJE DRANJE BUDŽETA: Novinari poslušali Vesića, i utvrdili da je slagao (VIDEO)\nRASPRODAJA SRBIJE, ARAPI SVE POKUPOVAŠE: Ceo PKB ode za vraćanje dugova!? Da li ćemo imati šta da jedemo? (VIDEO)\nSRPSKA DESNICA: Najava događaja "Marš ratnika"


Na Kalemegdanu dočekana Kineska Nova godina - Kultura - Dnevni list Danas\nPočetna » Kultura » Na Kalemegdanu dočekana Kineska Nova godina\nSvetlosnim spektaklom, vatrometom i tradicionalnom muzikom, na Кalemegdanu je uz prisustvo predstavnika ambasade Kine i Vlade Srbije dočekana Кineska Nova godina, „godina pacova“.\n2Piše: Beta 24. januara 2020. 20.30 Izmenjeno: 22.49\nMinistar kulture i informisanja Vladan Vukosavljević poželeo je Кinezima koji žive i rade u Srbiji da „nastave da se osećaju kao kod svoje kuće i da znaju da u Srbiji imaju svoj dom, svoje ognjište i svoje prijatelje“.\n„A svim Кinezima u Кini i na celom svetu želim uspešnu, srećnu i berićetnu Novu godinu, da sa svojom porodicom, svojom decom, svojim prijateljima, svojom zajednicom i čitavim svojim društvom nastave da žive u godinama velikog prosperiteta“, rekao je Vukosavljević.\nVukosavljević je rekao da je saradnja u oblasti kulture zahvaljujući inicijativi „Pojas i put“ osnažila „već dobre i postojeće odnose“ Srbije i Кine i pružila priliku za „mnoge bogate sadržaje u kulturnoj razmeni“.\n„Od Кine može mnogo da se nauči, ali verujemo da i srpska kultura može da da našim kineskim prijateljima dragocena uputstva, iskustva i emotivnu sliku našeg naroda i našeg istorijskog pejzaža“, rekao je Vukosavljević.\nAmbasadorka Кine u Srbiji, cen bo, Kalemegdan, kineska Nova godina\n24. januara 2020. u 21.59\nSta reci na ovu vest…lici na onoga sto je 1945 otisao u cetnike?\nŠta će tu ministar Antić? Niti ima veze sa kulturom (a ni sa energetikom i rudarstvom, završio je sumnjive ekonomske škole), niti je u gradskim vlastima, a nije ni lep, samo kvari fotografiju.


NS RS - Razmotreni revizorski izvještaji /VIDEO/ - NTV Arena Bijeljina\nNS RS – Razmotreni revizorski izvještaji /VIDEO/\nGlavna služba za reviziju javnog sektora Republike Srpske u Godišnjem revizorskom izvještaju za 2020. godinu dala je pozitivno mišljenje na finansijske izvještaje za 36 subjekata, mišljenje sa rezervom za 36 subjekata, te negativno mišljenje za dva subjekta.\nGlavna služba za reviziju javnog sektora Republike Srpske dala je mišljenje sa rezervom na Konsolidovani godišnji finansijski izvještaj za korisnike budžeta Republike Srpske za 2019. godinu.\nStanje u javnom sektoru izazvalo je i oštru polemiku poslanika opozicije u skupštinskim klupama, pa se uz niz krivih navoda i replika često odstupalo od dnevnog reda.\nPoslanik SDS-a Zoran Vidić ukazao je na važnost internih kontrola u subjektima revizije u oblastima zapošljavanja, popisa imovine, obaveza usklađivanja knjigovodstvenog i stvarnog stanja imovine i obaveza, te budžetskog planiranja.\nMinistar finansija Republike Srpske Zora Vidović rekla je da resorno ministarstvo nije sklopilo nijedan reprogram duga bez obezbjeđenja, izuzev sa zdravstvenim ustanovama i sportskim klubovima.\nPoslanici su nastavili zasijedanje razmatranjem specijalnog izvještaja institucije Ombudsmena za ljudska prava BiH o zastupljenosti konstitutivnih naroda i ostalih u institucijama, upravnim organizacijama i regulatornim tijelima.\nU najvećem broju institucija, upravnih organizacija i regulatornih tijela u BiH nije ispoštovan ustavni princip koji podrazumijeva proporcionalnu zastupljenost konstitutivnih naroda i ostalih, konstatovano je u ovom izvještaju\nTags: nsrs, revizorski izvjestaj, rs, skupstina, zemlja\nKratki predah srpskog člana Predsjedništva sa mještanima Miljevića /FOTO/\nBiće formiran registar svih udruženja iz resora poljoprivrede /VIDEO/


58. Oktobarski salon: Šta sve možete da očekujete od ovogodišnjeg Oktobarca - Dan u Beogradu\nNaslovna » Izlasci » Izložbe » 58. Oktobarski salon: Šta sve možete da očekujete od ovogodišnjeg Oktobarca\n58. Oktobarski salon: Beogradski bijenale - Sanjari (foto: Nemanja Knežević)\nNeko drugi 9. juli 2021. Izložbe Postavite komentar\nVećina njih nikada ranije nije izlagala u Beogradu ili na Balkanu!\nOktobarski salon ili od skora Beogradski bijenale je izložba na kojoj publika ima priliku da vidi aktuelna ostvarenja i nove produkcije umetnika iz celoga sveta. Većina radova se prvi put predstavlja u Beogradu na ovogodišnjoj izložbi, a pojedini radovi predstavljaju i nove produkcije koje su rađene upravo za ovu izložbu odnosno koncept „Sanjara“.\nIzbor kustosa da pozove mlađu, odnosno, srednju generaciju umetnika svakako su upotpunili radovi već afirmisanih imena na svetskoj sceni poput Pjera Uiga, Anrija Sale, Džeremija Delera, Cao Fei, Marka Lekija, koji su bili relevantni kustosima za njihova istraživanja u okviru ove teme.\nRadovi Sonje Radaković i Sanje Ćopić su posebno izvedeni tokom vikenda otvaranja, a njihovi tragovi se mogu samo naslutiti u postavci; dok se rad Aleksa da Kortea „Blue Moon“, može izvesti, sagledati i u njemu učestvovati u prostoru dnevne ili spavaće sobe i to putem televizijskog ekrana i kanala RTS3 (svake večeri od 20.55).\nPodsećamo, stručna vođenja kroz 58. Oktobarski salon dešavaju se svake nedelje u terminu od 13.00 u Muzeju grada Beogradda (Resavska 40b).\nSve informacije potražite OVDE, a pogledajte i Oktobarac na Instagramu – @oktobarski_salon. (danubeogradu.rs)\nTagovibeogradsko bijenale izlasci izložbe leto u beogradu muzej grada beograda oktobarski salon\nPrethodni Sahrane i kremacije u Beogradu, 10. jul 2021.\nSledeći Arhangel moto fest 2021 u Grockoj


Kina pojačava pritisak na kompaniju Alibaba istragom o monopolu\nDžek Ma, osnivač giganta Alibaba\nKineski regulatori najavili su u antimonopolsku istragu protiv kompanije za elektronsku trgovinu Alibaba Grup, u svetlu sve većih napora vladajuće Komunističke partije da kontroliše brzo rastuću tehnološku industriju.Vlada predsednika države Si Đinpinga promoviše elektronsku trgovinu, društvene mreže i drugu onlajn industriju, ali brine o dominaciji Alibabe, Tencenta i drugih lidera na tržištu.\nRegulatori brinu zato što su ove kompanije privukle milione korinsika i uticaja koje imaju na svakodnevni život u Kini.\nVladajuća stranka je najavila da će kontrola monopola, posebno u tehnološkim industrijama, biti prioritet iduće godine.\nTržišni regulator rekao je da istražuje poslovnu politiku Alibabe koja zahteva od partnera da ne posluju sa konkurencijom. U kratkom saopštenju nisu navedeni detalji o mogućim kaznama niti rok za objavljivanje rezultata istrage.\nInternet kompanije u Sjedinjenim Američkim Državama suočavaju se sa sličnim nadzorom. Zakonodavci i regulatori razmatraju da li oglašavanje i druge taktike Fejsbuka, Gugla i drugih kompanija neprimereno koče konkurenciju.\nTehnološka kompanija Alibaba, osnovana 1999. godine, upravlja maloprodajnim, poslovnim i potrošačkim platformama. Po obimu prodaje najveća je svetska kompanija za elektronsku trgovinu koja je svoju delatnost proširila na finansijske usluge, proizvodnju filmova i druga polja.\nOsnivač Alibabe, Džek (Jack) Ma, najbogatiji je kineski preduzetnik čije se bogatstvo procenjuje na 59 milijardi dolara.\nOn je već osetio bes regulatora koji su prošlog meseca primorali "Ant Group", koja se prethodno zvala "Alipay", da prekine postupak uvrštavanja na berzu, što bi bila najveća transakcija na svetu, podseća BBC.\nKao obrazloženje vlasti su navele zabrinutost oko mikro pozajmica koje ova grupacija pruža.\nMeđutim, mnogi smatraju da je pravi razlog za ovaj potez, Maova kritika izrečena krajem oktobra na račun kineskog bankarskog sistema i regulatora.\nMilijarder je rekao da su kineske banke poslovale sa mentalitetom "zalagaonice", a neki smatraju da sada plaća cenu za te komentare.\nOd tada su kineske vlasti uvele oštre antimonopolske mere u tehnološkom sektoru koje su dovele do pad tržišne vrednosti Maove Alibabe za oko 140 milijardi dolara ili 17 odsto.\nMilijarder Jack Ma ide u penziju\nDžek Ma: Počinje 20 godina trgovinskog rata


Oko 250 građana Zenice okupilo se ispred zgrade Vlade ZDK na protestu podrške građanima Tuzle, koji su već drugi dan na ulicama. Demonstrantima se još uvijek pridružuju građani, tako da broj onih koji se nalaze na platou ispred zgrade Vlade raste.\nViše od hiljadu nezadovoljnih građana Tuzle nalazi se od podneva na ulicama tog bosanskohercegovačkog grada, gdje su nastavili sa protestima započetim jučer. Demonstranti su danas kamenicama, jajima i bakljama gađali zgradu Vlade Tuzlanskog kantona.\nTokom jučerašnjih protesta u Tuzli, 23 osobe su povrijeđene, od čega 17 policajaca i šest građana.\nOko 600 radnika četiri tuzlanske firme koje su u privatizaciji, te određeni broj građana, protestirali su ispred zgrade Vlade TK, pa je u jednom momentu došlo do pokušaja ulaska u zgradu, što je spriječila policija. Šarić je istakao kako je policija formirala kordon između demonstranata i ulaza u zgradu Vlade, kako bi uposlenici i građani mogli nesmetano ući u zgradu.


Obavezna vakcinacija: Već se javili problemi s medicinskim izuzećem i lutrijom - Info4alle – Sve o korona virusu u Austriji\nZakon kojim se u Austriji uvodi obavezna vakcinacija protiv korona virusa stupio je na snagu, ali postoje problemi sa njegovom primjenom.\nPortal, preko kog bi trebalo da budu registrovani svi izuzeci od obavezne vakcinacije, nije na vrijeme završen, te bi mogao početi sa radom možda tek i u aprilu.\nRadi se o portalu na kojem bi, kako to predviđa Zakon, trebalo da se registruju sva lica koja su dobila od ljekara potvrdu da ne mogu biti vakcinisana iz medicinskih razloga.\nTaj portal je trebalo da bude zaseban dio elektronskog zdravstvenog dosijea (ELGA). Austrijske vlasti polaze od toga da oko četvrt miliona ljudi neće moći da se vakciniše iz medicinskih razloga. Preko unosa podataka u portal policija i sve druge nadležne vlasti imale bi mogućnost kontrole tog izuzeća.\nKašnjenje portala onemogućava da nevakcinisani, koji ne mogu da prime vakcinu, budu izuzeti od primjene Zakona.\nNadležne vlasti, prema pisanju medija, tvrde da su vladu upozoravale na probleme u više navrata.\nZbog kašnjenja portala kažnjavanje građana koji se nisu vakcinisali moglo bi da krene, ne kako je predviđeno 16. marta, već tek 22. aprila.\nDalji problem austrijske vlade jeste što ne može da sprovede planiranu lutriju za vakcinisane. Naime, bilo je planirano da se svaki deseti, nekom vrstom lutrije, nagradi za vakcinaciju sa bonom u vrijednosti od 500 evra.\nMeđutim, javni servis ORF saopštio je da ne može sprovesti lutriju iz pravnih razloga.\nAustrijska vlada sada se nalazi u potrazi za novim partnerom u sprovođenju lutrije kojom dodatno želi potaknuti spremnost na vakcinaciju, jer su protivnici vakcinacije, a među njima je i lider Slobodarske partije Austrije (FPO) Herbert Kickl najavili da neće da se vakcinišu i pored zakonske obaveze.\nPrethodni članakAustrijske škole: Djelimično ukidanje zahtjeva za maskom\nSljedeći članak1,3 miliona građana Austrije trenutno krši zakon\nNjemačka nudi svojim građanima besplatno testiranje po povratku s odmora


Završni deo trilogije ''Perunov hroničar'' stiže narednog meseca • Art-Anima\nZavršni deo trilogije ”Perunov hroničar” stiže narednog meseca\nIzdavačka kuća “Portalibris” za polovinu septembra priprema objavljivanje romana “Šapat Đavolje varoši” Miloša Petkovića. Reč je o trećem i završnom delu serijala epske fantastike “Perunov hroničar” inspirisanog srpskom i slovenskom mitologijom.\nNakon kraha drevnih Iskona, koje je Morana vratila iz zaborava probudivši ih iz mogila skrivenih negde između Laba i Sitnice, usledile su godine mira i obnove zemlje Sorabije. Vilingradskom knezu, Zvezdanu od Divljane, soko sa Jezera lutajućih ostrva donosi vest da je Naisa rodila njegovo dete, ali poruka sadrži još nešto što čak ni tri suđaje nisu mogle da predvide. Istog dana, mudrac iz Đavolje varoši začuo je šapat kamenih gorostasa i vest o Moraninoj zaveri. Mistični čarobnik šalje sokolove na sve četiri strane sveta i odlazi u Vilingrad.\nDok se šačica preostalih pripadnika drevne vilinske rase bude borila za spas Velesovih šuma i dok gmurske uhode, opsenari i kudravi div Zlot budu tragali za Perunovom najvrednijom relikvijom, Zvezdan od Divljane moraće da siđe u srce Ada i ostvari sudbinu.\nPrema rečima autora, iako će završna knjiga biti znatno manjeg obima (210 strana) u odnosu na prethodna dva dela, doneće kompleksniju i dinamičniju priču. Pisac ističe da će poslednjom knjigom u potpunosti zaokružiti ideju koju je imao od samog početka rada na trilogiji.\nUskoro će biti završeni i video materijali kojima će biti promovisan roman “Šapat Đavolje varoši”. Njih će, pored trejlera, činiti trominutni muzički spot i kratki film.\nMiloš Petković (1986) je osim trilogije “Perunov hroničar”, napisao trilogiju “Vukovi sudbine”, koja će, takođe u izdanju “Portalibrisa”, do polovine oktobra doživeti novo, dopunjeno izdanje, ali u vidu jedne knjige.\nSapat Djavolje varosi\nPrevious Novi roman Viktora Peljevina 4. septembra\nNext SF novela ”Izgubljeni kafuzalum” Polin Vitbi objavljena u elektronskoj formi


Joveljić: "Hvala Simiću, idemo dalje" - Sportske.net\nJoveljić: "Hvala Simiću, idemo dalje"\nMladi napadač Crvene zvezde zadovoljan svojim i učinkom ekipe u duelu sa Dinamom iz Vranja.\nMilojević oduševljen u Vranju, ovako nešto dugo nije video!Dinamo ''lak zalogaj'', Zvezdina ''šetnja'' do osmine finalaPoluvreme - Zvezda po planu, navijači zadovoljniVranjanci uputili moćnu poruku svom ''Recku'', ovaj transparent dominira na utakmici sa Zvezdom!Miloje izveo zanimljiv sastav u Vranju, neke od ovih igrača dugo nismo videli na terenu!\nŠampion Srbije rutinski je odradio posao u Vranju i golovima Nikole Stojiljkovića i Dejana Joveljića obezbedio pobedu nad Dinamom i plasman u osminu finala Kupa Srbije.\n"Još jedna teška utakmica sada je iza nas, igralo se po teškom vremenu. Na vreme smo postigli pogodak i otvorili utakmicu odličnim golom koji je postigao Stojiljković. U drugom poluvremenu uspeo sam da zatresem mrežu nakon fantastične akcije saigrača. Idemo dalje, već za tri dana očekuje nas superligaška utakmica sa ekipom Rada", rekao je Joveljić.\nMomku rođenom u Bijeljini današnji pogodak bio je treći u seniorskom sastavu ove sezone. Zahvalnost je izrazio Veljku Simiću ali i čitavom timu.\n"Mnogo puta do sada sam rekao, na meni je da iskoristim svaku priliku koja mi se ukaže i da postignem gol. Naporno sam radio i ponovo mi se to isplatilo. Naravno da ću nastaviti u istom ritmu i nadam se novim golovima. Za ovaj pogodak dugujem veliku zahvalnost Simiću koji mi je uputio odličnu asistenciju. Ceo tim je napravio odličnu akciju, on je odlično poslao loptu u dubinu i meni je ostalo samo da utrčim i zatresem mrežu", kazao je Zvezdin napadač.\nUtakmica je odigrana u Vranju, a Zvezda je i u tom gradu imala sjajnu podršku.\n"Zahvalio bih se svim ljudima koji su došli na utakmicu da nas podrže. Još jednom se pokazalo da je Zvezda najveći klub na Balkanu. Svi u Vranju su se pokazali kao odlični domaćini i vidimo se ubrzo i u prvenstvu", zaključio je Joveljić.\nNarednu takmičarsku utakmicu Crvena zvezda igra za vikend protiv Rada, a sledeće srede očekuje je duel sa Liverpulom na "Enfildu".


Sve podijeljeno na tri - Megafon\nVi ste na:Početna»Istraživanje»Sve podijeljeno na tri\nAugust 23, 2021 Nema komentara\nU uredima Čavare, Mahmutbegović I Dunovića nastavili s dugogodišnjom praksom (Foto: Megafon)\nKada su revizori zatražili obrazloženje od predsjednika i dopredsjednika Federacije zašto funkcioniraju odvojeno iako su jedno pravno lice i treba da imaju jedinstven pravilnik o unutrašnjoj organizaciji, što je propisano zakonima, revizorima je odgovoreno da “rješenje ovog pitanja podrazumijeva konsenzus Predsjednika i potpredsjednika FBiH”.\nU uredima predsjednika i dva dopredsjednika Federacije Bosne i Hercegovine, Marinka Čavare (HDZ BiH), Melike Mahmutbegović (SDA) i Milana Dunovića (DF), nastavili “po starom”. Kadrovski i finansijski rade potpuno odvojeno.\nRevizori Ureda za reviziju FBiH godinama ih upozoravaju da su njihovi uredi jedno pravno lice koje bi trebalo da ima jedan Pavilnik o unutrašnjoj organizaciji. Revizori su im 2017. godine dali “suzdržano mišljenje” što je neuobičajena praksa ali drugog načina nije bilo zbog potpuno odvojenih izvještaja za koje nisu ni mogli dati jedinstvenu ocjenu.\nU 2020. godini su Čavara, Mahmutbegović i Dunović “napredovali” pa dobili mišljenje s rezervom, mada se i dalje glavni nalaz revizora prvenstveno odnosi na odvojen sistem funkcioniranja, odvojeno računovodstvo, javne nabavke i podnošenje odvojenih finansijskih izvještaja.\nVEZANI TEKST: Predsjednik i dopredsjednici FBiH kasu podijelili na tri dijela\n“Unutrašnja organizacija Predsjednika i potpredsjednika FBiH nije uređena jednim pravilnikom, a usvojenim pojedinačnim pravilnicima o unutrašnjoj organizaciji i sistematizaciji radnih mjesta nije uređen način rukovođenja, ovlaštenja i odgovornosti službenika i namještenika, te opis i podjela poslova. Navedeno nije u skladu s Uredbom o načelima za utvrđivanje unutrašnje organizacije federalnih organa uprave i federalnih upravnih organizacija”, naveli su revizori u izvještaju za 2020. godinu.\n“Budžetom FBiH za 2020. godinu odobrena su sredstva za tri korisnika (Ured predsjednika FBiH, Ured potpredsjednice FBiH i Ured potpredsjednika FBiH), iako su Predsjednik I potpredsjednici FBiH registrovani kao jedno pravno lice, kojem je dodijeljen jedan identifikacijski broj, te u skladu sa zakonskim propisima trebaju sačinjavati i podnositi jedan finansijski izvještaj nadležnim institucijama. Također, planiranje i provođenje javnih nabavki nije vršeno na nivou registrovanog pravnog lica kao jednog ugovornog organa”.\nU komentaru na Nacrt izvještaja o finansijskoj reviziji za 2020. Godinu koji su predsjednik i potpredsjednici FBiH dostavili 29. 5. 2021. godine Uredu za reviziju instituacija u FBiH, u dijelu obrazloženja koje se odnosi na jedinstvenu i funkcionalnu unutrašnju organizaciju i sistematizaciju radnih mjesta navedeno je da “rješenje ovog pitanja podrazumijeva konsenzus Predsjednika i potpredsjednika FBiH. Također, pišu revizori, navedeno je da se obračun poreza i doprinosa obavlja u skladu sa instrukcijom Federalnog ministarstva finansija”.


Beta 15. maja 2021. 09:50\n„DS ima svoje kandidate za gradonačelnika Beograda koje u ovom trenutku neće da otkriva da se ne bi skretala pažnja sa tema koje prethodno moraju da se reše“, rekao je Kuzmanović za list Danas, koji je najavio da će beogradske demokrate ubuduće nastupati kao „Bedem tim“.\nOn je naglasio da će ta stranka izaći na izbore ukoliko izborni uslovi budu promenjeni u pregovorima sa evroparlamentarcima, ali neće ukoliko budu isti kao prošle godine.\n„Mi nećemo učestvovati na izborima dokle god se izborni uslovi ne promene, dokle god se vrši pritisak na birače da njih bar 20.000 moraju da slikaju ličnu kartu sa glasačkim listićem, da 20.000 njih učestvuje u ‘bugarskom vozu’ i mora da preda listić nekom iz Srpske napredne stranke, pa onda to ide u krug da sledeći ubacuje u kutiju“, rekao je on.\nDodao je da su „nenormalni uslovi“ za izbore ako postoje svi ti pritisci da birači koji rade u javnom sektoru moraju da skupljaju kapilarne glasove, i naveo da DS „traži da se sve to izmeni, a nakon toga očekuje dogovor opozicije“.\nKako je rekao DS će nastupati „kao ‘Bedem tim’, koji je otvoren za izjašnjavanje gradjana, kao bedem znanja, dobrih ljudi i pravnih vrednosti“, i ocenio da je „potreban jedan bedem protiv ovog primitivizma koji danas vlada u Beogradu i Srbiji“.


Muzej Kozare Prijedor: Za adaptaciju krova predviđeno 40.000 KM - GradPrijedor.com - Portal grada Prijedora\nHome»Društvo»Muzej Kozare Prijedor: Za adaptaciju krova predviđeno 40.000 KM\nMuzej Kozare Prijedor: Za adaptaciju krova predviđeno 40.000 KM\nZa adaptaciju krova Muzeja Kozare, jednog od najstarijih zdanja u Prijedoru, u budžetu grada za 2013. godinu predviđeno je 40.000 KM.\nDirektor Muzeja Kozare Milenko Radivojac rekao je da bi radovi trebalo da se izvedu u proljeće.\n„Ako to ne bismo uradili sada, šteta bi mogla biti i mnogo veća. Ako to uradimo sada, pitanje krova biće riješeno za narednih 15 godina“, kazao je Radivojac.\nZgrada u kojoj su danas smješteni Muzej Kozare i Narodna biblioteka „Ćirilo i Metodije, izgrađena je 1898. godine i bila je u funkciji školstva sve do 1983. godine kada ju je, odlukom lokalne skupštine, dobio Muzej Kozare.\n„Tada je, između ostalog, izvršena i sanacija krova koji je `izdržao` do 2000. godine kada se, po ocjeni statičara, pojavila opasnost od urušavanja“, podsjetio je Radivojac.\nGodine 2000. uz pomoć njemačke vladine agencije „THV“ Muzej Kozare je, osim nove fasade, dobio i novi krov, ali ponovo djelimično, budući da su zamijenjene samo neke grede, te postavljeni novi crijep i nova letva.\n„Krov je specifičan jer se lomi pri kraju i završava se limenom trakom širine 1,20 metara i upuštenim olucima. Životni vijek tog pocinčanog lima je oko sedam godina, tako da je on još prije tri godine korodirao i propušta vodu na više mjesta, te konstantno plavi unutrašnje zidove“, pojasnio je Radivojac.\nAdaptacija, za koju je novac predviđen u ovogodišnjem budžetu grada, obuhvatila bi skidanje tog pocinčanog lima i oluka čitavim obimom krova, zamjenu trulih greda i postavljanje bakarnog lima i bakarnih oluka.


Kikindski frizer Duško Vujin: ''Zdravlje mušterija na prvom mestu'' | Ami Naxi Radio 89.7Mhz\nKikindski frizer Duško Vujin: “Zdravlje mušterija na prvom mestu“\nFrizeri su u prethodna dva meseca tokom trajanja vanredne situacije u našoj zemlji jedni od onih koji su najviše bili pogođeni s obzirom na to da nisu bili u mogućnosti da privređuju. Bili su prinuđeni da zatvore svoje radnje, kako bi se na što efikasniji način sprečilo dalje širenje koronavirusa. Period tokom vanredne situacije mnogi su iskoristili da više vremena provedu na drugačiji način, a kikindski frizer, Duško Vujin, kaže da iako je i te kako osetio po džepu nemogućnost da radi, zdravlje mušterija na prvom mestu i da u tom smislu nije bilo nijednog momenta problema:\n–Pravo da kažem, jedva sam dočekao da otvorim ponovo svoju radnju, a verujem da su se obradovale i moje mušterije. Jednostavno sam zatvorio svoju radnju u prethodnom periodu, bavio sam se drugim stvarima, nisam želeo da napravim problem sebi, a potom i svojim sugrađanima. Najvažnije je da je ovo prošlo, da ponovo radimo, iako moramo da sprovodimo određene mere. Generalno gledano, nije problem ni novi način poslovanja. Pridržavam se svega, u radnju može da uđe samo jedna mušterija, obavezno sa maskom i rukavicama. Zaštitnu opremu moram da nosim i ja. Redovno se menja potrošni materijal, nakon svakog šišanja obavezno se izvrši dezinfekcija stolice, objekta, a potom i alat potopim u natrijum hipohlorit jer mi je bezbednost i zdravlje mušterija na prvom mestu – priča kikindski frizer.\nVujin poput i drugih kikindskih frizera koji svoj posao shvataju vrlo ozbiljno i od toga i žive, kaže da mu je dobro došla pomoć države tako da će biti potrebno svega nekoliko meseci da se situacija vrati u prvobitno stanje:\n-Moram da kažem da mi je pomoć države u vidu isplate minimalca dobro došla, tako da ću uspeti da izađem na kraj sa ovom situacjom. Još uvek mi je novo sve ovo što se dešava, ali se polako prilagođavam. Radim na zakazivanje, dolaze mi mušterije na svakih pola sata, nema nikakvog kontakta sa drugim ljudima. Izbacio sam iz cenovnika brijanje jer ne želim da se približavam licu svoje mušterije kako bi i ona bila sigurna da je sve u redu. Svako ko uđe u radnju prolazi kroz dezobarijeru, a kada izlazi bude takođe dezinfikovan. Poštujem strogo sve što se od nas traži jer samo tako možemo celu ovu situaciju što pre da okončamo, dakle moramo da budemo odgovorni prema sebi, ali i drugima – zaključuje Vujin.\nIako je sada u radnji tišina, Vujin priznaje da mu nedostaje razgovor sa uvek raspoloženim mušterijama koje često imaju neku zanimljivu priču, a dodaje i da mu nedostaje fudbal kojim se takođe bavi igrajući u nižim ligama, onako iz zadovoljstva. Pored toga što redovno brine o visokoj higijeni u radnji, poručio je da je nabavio i neke nove preparate kojim će pokušati da obraduje svoje mušterije kako bi iz njegove radnje i dalje izlazile zadovoljne.\nRaspored sakupljanja kabastog otpada u Mokrinu od 21. maja do 1. juna\nPrva emisija „Čuvari prirode“ posvećena Svetskom danu zaštite životne sredine


Sportske.net - Čukin štoper posle nove pobede: "Na Zvezdu bez bele zastave"\nČukin štoper posle nove pobede: "Na Zvezdu bez bele zastave"\nNakon treće uzastopne pobede u Super ligi Srbije fudbaleri Čukaričkog puni optimizma dočekuju utakmicu sa Crvenom zvezdom.\nSuperligaš sa Banovog Brda gostovao je u subotu ekipi kruševačkog Napretka i ostvario treću uzastopnu pobedu u domaćem prvenstvu.\nNakon pobeda nad direktnim rivalima u trci za mesto koje vodi u Evropu ekipa Nenada Lalatovića slavila je pod Bagdalom golovima Borisa Kopitovića i Petra Bojića.\nCrnogorski defanzivac Boris Kopitović kazao je dan nakon utakmice da mu je mnogo drago zbog postignutog gola i ostvarene pobede, pogotovu zbog činjenice da se sve dogodilo na rođendan predsednika kluba Dragana Obradovića.\n"Mnogo mi je drago zbog pobede i što se desila na Galetov rođendan. Naravno zadovoljan sam i zbog gola, to mi je drugi u prvenstvenim utakmicama ove sezone i nadam se da će ih biti još", rekao je štoper Čukaričkog.\nNarednu prvenstvenu utakmicu "Brđani" igraju na svom terenu protiv Crvene zvezde. Olakšavajuća okolnost za tim Nenada Lalatovića biće to što će cele nedelje moći da se priprema za utakmicu, dok rivala čeka put u Belorusiju i duel sa BATE Borisovim u Ligi Evrope.\n"Imamo odličan tim, nećemo sigurno podići unapred belu zastavu pred taj susret", poručuje Kopitović sedam dana pred duel sa liderom prvenstva.\nPosle sedamnaest odigranih utakmica u Super ligi Čukarički zauzima šesto mesto na tabeli sa 31 osvojenim bodom koliko imaju četvrtoplasirani Voždovac i petoplasirana Vojvodina.\nZvezda sigurno pobedjuje.\nOvde lagano C Zvezda dobija, izacicete im u susret


Adient i Vaker Nojsen grade nove pogone u centru Šumadije - Ekonomija - Dnevni list Danas\nPočetna » Ekonomija » Adient i Vaker Nojsen grade nove pogone u centru Šumadije\nGradska uprava u Kragujevcu, nakon prodaje lokacija inostranim investitorima, odustala od novog kreditnog zaduženja\nGradska uprava u Kragujevcu odustala je, saznaje saznaje naš list, od novog kreditnog zaduženja, u iznosu 250 miliona dinara, predviđenog za finansiranje tekuće likvidnosti.\n1Piše: Z. R. 14. februara 2019. 16.20 Izmenjeno: 17.01\nU gradskoj upravi potvrđuju da se od novog kreditnog zaduiženja odustalo, zbog, kako tvrde, stabilizacije stanja u gradskim finansijama.\nNezvanično saznajemo da gradske finansije jesu stabilizovane, te da se od podizanja novog kredita odustalo, nakon što su nemačko-austrijskom konzorcijumu Vaker Nojsen, te ame ričkom Adient (deo multinacionalne kompanije Džonson Kontrols), prodate dve lokacije na ulasku u Kragujevac, iz pravca Batočine, za oko 700 miliona dinara, što će biti dovoljno, kako se procenjuje, za ovogodišnju otplata ranije podignutih kredita.\nPovršina dve prodate lokacije je 140.000 kvadratnih metara, odnosno 14 hektara, i na njima će Vaker Nojsen i Adient, koji već posluju u Kragujevcu, da izgrade nove pogone. Vaker Nojsen u Kragujevcu, inače, već godinama, u zakupljenom pogonu Metal sistema u bankrotu (nekadašnja Industrija „ Filip Kljajić), proizvodi delove za građevinske mašine. Kako je pogone Metal sistema lane kupila kompanija Forma ideale, to je Vaker Nojsenu u Šumadiji potreban nov poslovni prostor, koji će, sudeći prema poslednjim informacijama, da obezbedi izgradinjom pogona na kupljenoj lokaciji na ulasku u Kragujevac.\nAmerički Adient, s druge strane, u Kragujevcu ima dve fabrike, jednu za proizvodnju automobilskih sedišta, i drugu u kojoj, u saradnji sa Manjeti Marelijem, izrađuje delove za entereijer automobila. Adient, sudeći po informaciji da je kupio novu lokaciju, planira da u Kragujevcu izgradi još jednu svoju fabriku, kako bi spremmo dočekao narednu 2020. godinu, kada će u Kragujevcu, kako se očekuje, da startuje proizvodnja novog ili još jednog Fijatovog modela automobila.\nSamo po osnovu uzetih kredita, grad Kragujevac bankama duguje blizu 26 miliona evra. Svi ranije uzeti krediti upravo sustigli na naplatu, a procenjuje se da bi rata mogla da „teži“ oko 70 miliona dinara mesečno, što je, na godišnjem nivou, znatno više od iznosa transfernih sredstava koja Vlada Srbije prebacuje gradu.\nAdient, gradska uprava, kragujevac, sumadija, Vaker NojsenKragujevac\nKragujevac: Među govornicima i Sergej Trifunović\nJubilej "Novina serbskih"\nU Kragujevcu zabrinuti zbog najave spaljivanja novina\nJoca vocar kaže:\n14. februara 2019. u 22.00\n14ha prodali za 700 mil dinara. Da niste malo preterali?


Iako je Izrael najavio priznanje nezavisnosti Kosova, postoji mogućnost da to priznanje ne bude formalno realizovano, kaže za Sputnjik izraelski novinar i predsednik Društva izraelsko-srpskog prijateljstva Majkl Frojnd, koji je nekada radio u kabinetu premijera Benjamina Netanijahua.\nPoruka izraelskog premijera Benjamina Netanijahua kosovskim Albancima o novoj eri i pruženoj ruci prijateljstva stanovnicima Kosova, s oduševljenjem je dočekana u Prištini, dok u Izraelu neki upozoravaju da će to baciti senku na dobre odnose sa Srbijom.\nTamna senka na odnose sa Srbijom\nIzraelski novinar i predsednik Društva izraelsko-srpskog prijateljstva Majkl Frojnd ne krije razočaranje najavljenim Kosova. Frojnd, koji je nekad radio u kabinetu premijera Netanijahua, kaže za Sputnjikda je do te odluke očigledno došlo pod pritiskom SAD, ali će to „baciti tamnu senku na veoma tople i prijateljske odnose Izraela i Srbije“.\n„Jevreji i Srbi imaju mnogo toga zajedničkog, reč je malim nacijama u neprijateljskom okruženju čije su otadžbine bile vekovima okupirane. Obe nacije su bile pred istrebljenjem, ali sada ponosno stoje na međunarodnoj pozornici kao suverene države“, dodaje on.\nFrojnd podseća na zajedničko stradanje Srba i Jevreja u Nezavisnoj državi Hrvatskoj tokom ustaškog režima, zbog čega obe nacije danas dele zajedničke vrednosti i istoriju zbog čega bi Izraelu „umesto da prizna Kosovo, bilo bolje da unapređuje saradnju sa Srbijom“.\nSrećna Nova godina Prištini\nBenjamin Netanijahu obratio se preksinoć povodom jevrejske Nove godine građanima Kosova i pripadnicima jevrejske zajednice na Kosovu i rekao da poslednji događaji ulivaju nadu da je na pomolu „nova era“ od koje će imati koristi i građani Izraela i građani Kosova.\nProslavi jevrejske Nove godine u Hotelu „Emerald“ u Prištini prisustvovali su i predsednik privremenih prištinskih institucija Hašim Tači, premijer Avdulah Hoti, predsednica skupštine Vjosa Osmani, kao i bivši premijer i lider pokreta Samoopredeljenje Aljbin Kurti.\nIstoričar Saša Adamović kaže da iako je možda deo prištinske političke elite razočaran zato što Netanijahu u poruci nije pomenuo priznanje tzv. Kosova, on je „diplomatskim rečnikom potvrdio ono što je dogovoreno u Vašingtonu, a to je uspostavljanje dipolmatskih odnosa Izraela i Kosova.\nNacionalni interes: Ima li šanse da Izrael odustane?\nMeđutim, Frojnd ne isključuje još jedno iznenađenje kad je reč o izraelskom priznanju nezavisnosti Kosova. Iako su šanse da Izrael odustane od priznanja trenutno veoma male, ako se vratimo dvadesetak dana unazad, na kraj avgusta meseca, videćemo da su tada šanse da Izrael prizna Kosovo bile jednako male kao što su danas da odustane od priznanja, ističe on.\n„Tako da se u međunarodnim odnosima nikad ne zna u kom pravcu će se razvijati stvari“, naglašava Frojnd.\nPrema njegovim rečima, potpisivanje Vašingtonskog sporazuma nije u nacionalnom interesu Izraela, iz nekoliko razloga. Prvi je što su odnosi Izraela i Srbije poslednjih godina postali veoma bliski. Izrael, dodaje on, ne bi trebalo da se meša u unutrašnje stvari drugih država, posebno u rešavanje kosovskog problema, jer „Kosovo je deo Srbije“.\n„Kao Jevrejin moram poštovati činjenicu da je Kosovo za Srbe ono što je Jerusalim za Jevreje, kolevka civilizacije, žila kucavica nacije, a nijedna nacija se ne sme odreći svog srca i duše. I na kraju, priznanje Kosova bilo bi veoma opasan presedan zato što ima mnogo etničkih manjina širom sveta koje bi želele da im se prizna pravo na samoopredeljenje kao Kosovu“, ističe Frojnd.\nA ako bi Kosovo dobilo međunarodno priznanje, putem kosovskih Albanaca mogli bi da krenu Katalonci u Španiji, Škoti u Velikoj Britaniji, Korzikanci u Francuskoj, dodaje Frojnd i naglašava da bi to destabilizovalo međunarodni sistem i izazvao veliki haos.\nKorist Izraela od priznanja nezavisnosti Kosova\nS druge strane, istoričar Saša Adamović je ubeđen da će uskoro doći do izraelskog priznanja nezavisnosti Kosova jer su se Vašingtonskim sporazumom tzv. Kosovo i Izrael obavezali na obostrano priznanje.\nIzrael, ima određene koristi od tog aranžmana jer mu je jako važno da Jerusalim kao glavni grad dobije i međunarodni legitimitet tako što bi što veći broj država tamo izmestio svoje ambasade, dodaje on.\n„Međutim, u izraelskoj javnosti ima i glasova kojima se ne dopada taj deo sporazuma koji predviđa međusobno priznanje Izraela i Kosova, jer na taj način Izrael uzima učešće u rešavanju jednog problema koji ga ne bi trebalo da se tiče i na taj način dovodi u pitanje doslednu i principijelnu politiku prema Srbiji“, kaže Adamović.\nSudbina Kosova i dalje je u rukama Srbije\nPrema njegovim rečima, dobro je što su se srpski predsednik Aleksandar Vučić i izraelski premijer Netanijahu razgovarali vrlo brzo posle potpisivanja Vašingtonskog sporazuma i što su na taj način potvrdili prijateljstvo dve zemlje i u budućnosti. A prijateljstvo dve zemlje potvrđeno je i juče, predajom akreditiva izraelskog ambasadora u Beogradu, dodaje Adamović.\nIako srpskoj javnosti ne prijaju vesti o međusobnom priznanju Izraela i tzv. Kosova, suštinski se neće mnogo toga promeniti u borbi za ostanak Kosova i Metohije u okviru Srbije, smatra naš sagovornik.\n„Od samoproglašene nezavisnosti 2008. iza koje su stali zapadni mentori kosovskih Albanaca, tzv. Kosovo su priznali SAD, Velika Britanija i gotovo sve države EU, a posle toliko godina tzv. Kosovo nije, niti će biti članica Ujedinjenih nacija. U tom smislu, Srbija u rešavanju kosovskog pitanja ostaje pravno nadmoćna strana i rešenje kosovskog problema još uvek ima u svojim rukama“, zaključio je Adamović.


EVROPSKA UNIJA ODOBRILA ZAJEDNIČKI ODBRAMBENI PLAN - PREDSEDNIČKI IZBORI U FRANCUSKOJ 2022\nEVROPSKA UNIJA ODOBRILA ZAJEDNIČKI ODBRAMBENI PLAN\nZajednička, blokovska odbrambena strategija – Strateški Kompas – danas je odobrena od strane EU na sastanku ministara odbrane i spoljnjih poslova u Briselu. Iako je ovaj potez istorijski za blok, trupe koje broje 5000 su daleko od skromnije od vojske EU koju je predlagao Makron. “Ovim planom se omogućavaju neophodni alati kako bi EU, uz NATO, postala pravi geopolitički igrač,” tvrdi letonski ministar spoljnjih poslova i dodaje da je to “samo početak puta za vojnu budućnost bloka”. Plan je bio u opticaju od 2020. godine kada je predložen od strane Evropskog saveta. Bio je kritikovan od strane istočnoevropskih država koje preferiraju da se oslanjaju na NATO i mišića SAD-a za svoje odbrambene potrebe, kao i od strane Irske koja se zalaže da ove snage učestvuju samo u mirovnim misijama, kao i da Ujedinjenje Nacije imaju glavnu ulogu u donošenju odluka.\nEskalacija sukoba u Ukrajini je ubrzala usvajanje plana. U svom trenutnom formatu Strateški kompas ima za cilj da poboljša kooperaciju među vojskama evropskih država, da nastavi kooperaciju sa NATO-om, da konsoliduje svoje sposobnosti za odbranu od sajber napada, kao i da omogući zajedničko ulaganje u istraživanje i razvoj (R&D). Gore pomenutih 5000 trupa je predviđeno kako bi blok imao “kapacitet za brzo delovanje”, što bi predstavljalo prvi korak ka stvaranju zajedničke vojske. Ovaj korak ka militarizaciji je značajan, pogotovo zato što dolazi nakon manje od mesec dana od kada je Evropska Komisija objavila da će snabdevati Ukrajinu sa oružjem i municijom vrednim 450 miliona evra.\nU strateškoj proceni EU je identifikovala “regionalnu nestabilnost, sukob, krhkost država, međudržavne napetosti, spoljnje uticaje i destabilizujuće delovanje nedržavnih aktera” kao razloge sastavljanje plana, nagovestivši da bi blok, u nekom trenutku i u određenom kapacitetu mogao da interveniše u budućim sukobima sličnim onom u Ukrajini.\nMakron, koji je i ranije zagovarao nezavisnu bezbednosnu politiku EU, obnovio je svoje zalaganje u toku marta, tvrdeći da je sukob u Ukrajini “promenio doba” za Evropsku Uniju. Ipak države Istočne Evrope su idalje zadovoljne oslanjanjem na NATO za svoj odbrambene potrebe, pa je tako na primer zamenik premijera Poljske Pjotr Glinski izjavio da EU nije bila spremna za sukob i da Makronovi komentari rizikuju da “destabilizuju Evropu”.\nPrevious PostPrevious REPUBLIKA U POKRETU ZALAŽE SE ZA USLOVLJAVANJE SOLIDARNOG PRIHODA\nNext PostNext LE PEN I ZEMUR DETALJNO PREDSTAVILI SVOJE PROGRAME


A ko bi to tačno izazvao nasilje u slučaju podele?\nTanjug 2. avgusta 2018. 17:20\nBEOGRAD – Predsednica Centra za evroatlanske studije (CEAS) Jelena Milić uverena je da su nerealne i besmislene teze da bi podela ili bilo kakava korekcija administrativne linije s Kosovom mogla da izazove sukobe i nasilje.\nSmatra i da je dobro što je Hašim Tači počeo da koristi termin „korekcija“ umesto „podela“, ali smatra da je bez pokrića njegov pokušaj da „proda“ priču o statusu Albanaca iz Preševske doline.\nTači je ranije danas izjavio da neće biti podele Kosova, a korekcija administrativne linije, kako je rekao, može da se desi uključivanjem Preševske doline.\nMilić kaže da nema nikakvih razloga da neko sada dovodi u pitanje status Albanaca na jugu Srbije i status četiri opštine na jugu Srbije u smislu etničkog ili teritorijalnog principa na način na koji to Tači „prodaje“.\nOna je podsetila da je CEAS predložio korekciju administrativne linije – koja bi išla duž većinski srpskih opština na severu Kosova – kako bi se smanjio ruski uticaj u regionu, a rukovodili su se, dodaje, situacijom na terenu.\nU prilog tome da ne stoje argumetni da će promene administrativne linije da izazovu nasilje, Milić kaže da su zemlje u okruženju (Hrvatska, Bugarska, Crna Gora…) članovi NATO-a, da je u BIH EUFOR, a na Kosovu KFOR, te da Srbija tvrdi da će sve da radi mirnim putem\nŠta će u takvim okolnostima Albanci s Kosova, pita ona.\n„Da ne slušaju Amerikance? Pa kome će se okrenuti – Rusima ili Kinezima? Oni nisu u takvim odnosima kao što je Srbija sa njima. Prema tome, to sve nema argumenata“, rekla je Milić.\nIzveštaj CEAS-a o promeni administrativne linije kritikovali su oni koji se više bave lobiranjem nego analitikom, kaže Milić i dodaje da nije čula kontraargumente.\n„Niko mi nije dao kontraargument ko će da izazove oružani sukob. Jako je dobra vest što je rečeno da će NATO biti tu u slučaju podele Kosova ili korekcije administrativne linije, da neće dopustiti ništa tako. Naš predlog tretiramo kao ‘sui generis’ i on ne bi trebalo da izazove domino efekat. Tvrdimo da ga neće biti“, rekla je Milić.\nKritičari izveštaja CEAS-a navode da je BiH u tom smislu glavni problem, a Milić ukazuje da je situacija u toj zemlji vrlo komplikovana i da je predsednik RS Milorad Dodik pored predstavnika SPC jedan od glavnih „kvaritelja“ mogućnosti da institucije Srbije dođu pred glasače i kažu – Jeste, ništa nije savršeno, ali smo postigli neki kompromis sa kojim se slažemo i idemo dalje ka EU.\nMilić se osvrnula na Dodikovu izjavu da bi bilo kakav sporazum između Srbije i Kosova morao odmah da ima implikacije na RS.\n„Ne znam ko predstavlja veći problem i ko je više nefer prema proevropski orjentisanim građanima Srbije. Da li predstavnici SPC ili Dodik? Mislim da su se visoki zvaničnici SPC itekako ‘ogolili’, od toga da su jedini legitimni predstavnici naroda na KiM i da izjednačavaju pitanje imovine SPC sa pitanjem opstanka Srba“, rekla je Milić.\nOna je podsetila da CEAS nije učestvovao u pregovorima u okviru unutrašnjeg dijaloga na koji je pozvao predsednik Republike, a smatra da su zaključci tog skupa bili nerealni.\n„Zaključci su bili u smislu ‘volela bih da imam 20 godina manje, da imam duže noge 10 santimetara i da živim večno’…Dakle, i evropske integracije i mirno rešenje i sveobuhvatno rešenje i kompromis. To sve jako lepo zvuči, ali nisam sigurna koliko je to ostvarivo u sadašnjim uslovima“, ocenila je Milić.\nZa razliku od izveštaja „Širom zatvorenih očiju“ o pojačanoj ruskoj „mekoj“ moći na Balkanu posle koga je, kaže, imala seriju napada organizovanih ‘ruskih trolova’, te da je došlo dotle da joj je država nudila obezbeđenje, izveštaj o korekciji administrativne linije, dodaje, nije izazvao reakciju takve vrste.\n„Spremamo se da izađemo s nastavkom izveštaja, pošto se dinamika odnosa i ideja jako složnjava i treba neke stvari dodatno reći“, najavila je predsednica CEAS-a.


Demokrate: Po čemu smo lideri u regionu, Đukanović nudi produbljivanje podjela i svađa – Borba\nDemokrate: Po čemu smo lideri u regionu, Đukanović nudi produbljivanje podjela i svađa\nDemokratska partija socijalista (DPS) je poslednjih godina potpuno neargumentovano i neosnovano pokušala da u javnosti odomaći mantru kako je Crna Gora zahvaljujući njima lider u regionu, saopšteno je danas iz Demokratske Crne Gore.\n“Svakog puta kada smo ovu sintagmu čuli iz usta nekog od glasnogovornika DPS zapitali bi se po čemu smo to lideri u regionu, kada ekonomsko – socijalnu zbilju Crne Gore karakterišu sljedeći egzaktni podaci:\n6. Od ukupno 24 opštine, čak 17 opština je zavisno od pomoći iz Egalizacionog fonda, što je preko 70% od svih jednica lokalne samouprave u državi;\n11. Svaki građanin Crne Gore je samo po osnovu javnog duga zadužen preko 6.000 eura ( ne računajući individualna kreditna zaduženja građana);\n15. Vjerovatno svjesni svega prethodno rečenog i mnogo čega još, 70% mladih želi da ode iz države”, navodi se u saopštenju Demokrata.\nIz te partije su dodali da uprkos ovako zabrinjavajućim pokazateljima o ekonomsko– socijalnoj stvarnosti Crne Gore, na nedavno održanom Kongresu DPS nijesu se ponudila rješenja za prevazilaženje ovih problema.\nDemokrate su poručile i da predsjednik Crne Gore i DPS Milo Đukanović nudi produbljivanje podjela i svađa.\n“Umjesto toga, iz usta poslednjeg evropskog diktatora čulo se da prioritet izvršne vlasti ne treba da budu pitanja iz pomenutog ekonomsko-socijalnog spektra, već osnivanje vjerskih zajednica po Crnoj Gori. Dakle, Đukanović nudi produbljivanje podjela i svađa kao supstitut rješenjima ozbiljnih ekonomsko-socijalnih problema koji opterećuju sve crnogorske građane bez obzira na njihovu nacionalnu pripadnost ili vjersko uvjerenje”, zaključuje se u saopštenju Demokrata.\nŽalba odbijena, Vukotić ostaje u pritvoru\nPad broja novozaraženih koronavirusom u Kini


Novosti sa IUI audicija za PARTS, gost Dinko Bogdanić | Adria Daily\nNalazite se na:Početna»Događaji»Novosti sa IUI audicija za PARTS, gost Dinko Bogdanić\nOd Adria Daily izbačeno\t 1. marta 2016. Događaji\nU subotu je u Institutu za umetničku igru održana audicija za novi ciklus, u trajanju od dve i tri godine, studija plesa i koreografije u briselskoj školi savremene igre P.A.R.T.S. Ova međunarodna škola koju pohađa i u kojoj predavanja drže umetnici iz 50 zemalja ima dugogodišnju tradiciju i svetsku reputaciju, a svoje delovanje vidi kao pre svega umetnički projekat i labaratoriju koja će biti polazište umetnicima za kreativnost i provokaciju.\nAudicija je organizovana u saradnji Stanice Servisa za savremeni ples i Instituta za umetničku igru, i to po drugi put u Beogradu, a na spisku zemalja gde se održavaju audicije, Srbija je jedina zemlja iz regiona. Audiciju su vodili Sendi Vilijams (Sandy Williams) i Steven De Belder, saradnici P.A.R.T.S-a.\nMeđu 25 kandidata iz Srbije i nekoliko susednih zemalja odabrano je troje koji su prošli u drugi krug. Kandidati iz Srbije koju su ušlu u finalni krug audicije su Ana Gliksman i Tristan Al-Hinnawi, učenici drugog razreda baletske škole Lujo Davičo u Beogradu, u klasi profesorke Isidore Stanišić.\nU drugom krugu, na audiciji u Briselu u trajanju od nekoliko dana, koja će se dogoditi početkom aprila, kandidati će morati da pokažu visok nivo tehnike klasičnog baleta i savremene igre.\nTokom proteklih godina iz Srbije stipendista ove prestižne škole bio je Lav Crnčević.\nU prvoj nedelji marta na poziv Instituta za umetničku igru u Beogradu će boraviti i poznati hrvatski baletski umetnik, pedagog klasičnog baleta, koreograf i direktor Hrvatskog narodnog kazališta iz Splita Dinko Bogdanić.\nTokom svoje posete Dinko Bogdanić će održati master klas klasičnog baleta u Institutu za umetničku igru i obaviti kontrolu kvaliteta ove ustanove.\nSvoju posetu iskoristiće i za posetu Narodnom pozorištu u Beogradu zbog dogovora o potencijalnom gostovanja ovog pozorišta u okviru Splitskog leta 2016. godine.\nViše informacija o programu i odabranim budućim studentima PARTS može se naći na www.parts.be\nPrethodni članakBečki zoološki vrt ponovo na drugom mestu najposećenijih znamenitosti Austrije\nSledeći članak Koncertni spektakl „Indexi i prijatelji“